Taldeen egoitzak - Gipuzkoako Campusa - UPV/EHU\nIkerketa-taldeak, Institutuak eta katedrak\nKriminologiaren Euskal Institutua 1976an sortu zuen Antonio Beristain Ipiña irakasleak. UPV/EHUren berezko ikerketa-institutu bat da, fakultate arteko eta sail arteko izaera duena. Gaur egun, José Luis de la Cuesta Arzamendi irakaslea da zuzendaria. Zientifikoki, institutua Kriminologiaren Nazioarteko Elkarteari (NBEren kontsultarako organoa) atxikita dago, eta lankidetza-hitzarmen bat dauka harekin. Hogeita hamar urte baino gehiagoko ibilbidean, institutuak mota askotako lan ugari egin ditu. Gainera, institutu irekia da, eta, haren argitalpenek erakusten duten moduan, etenik gabe lan egin du hiru arlotan: goi mailako ikerketan, irakaskuntzan eta unibertsitate-hedakuntzan.\nDMS International Research Center - KREIra atxikitako taldea\nIVAC/KREIko Kriminologia Zientzietako Ikerketa Taldea zenbait jakintza arlotako ikertzaileek osatzen dute. Arlo horiek Zuzenbidea, Kriminologia, Gizarte Psikologia eta Portaeraren Zientzien Metodologia dira. Taldeak diziplina anitzeko izaera dauka; izan ere, ikuspegi anitzetik aztertu behar ditu segurtasuna edo delituari begirako beldurra, krimen arloko politika, biktimentzako arreta, ziberkriminalitatea, gazte-delinkuentzia, droga-mendekotasuna eta beste fenomeno batzuk. Giza taldea lau ikerketa- eta kontsulta-unitatetan egituratuta dago: Gazte Justizia; Segurtasuna eta Delituaren Prebentzioa; Drogen Kontsumoa, eta Kriminologiako Ikerketa Metodoak.\nOfizialki 1999an sortu bazuten ere, 1993an jarri zuten martxan. Logikaren, Kognizioaren, Lengoaiaren eta Informazioaren Institutua (ILCLI) UPV/EHUko diziplina-arteko unibertsitate-institutu bat da, eta ez dauka parekorik Espainia osoan. ILCLIk sinergiaz bateratzen, elkartzen eta areagotzen ditu bere lau ataletan egindako ikerketak (Logika; Zientzia Kognitiboa; Lengoaia eta Komunikazioa; Informazioa, Ekintza eta Antolamendua). Ez da filosofiako, giza zientzietako edo gizarte-zientzietako talde bat bakarrik; sui generis talde bat da, giza zientzien eta gizarte-zientzien arteko elkargunean kokatuta baitago eta tradizio analitikoko nahiz fenomenologikoko filosofiak emandako oinarriak baititu.\nGizarte Ekonomiaren eta Zuzenbide Kooperatiboaren Institutoa-GEZKI 1999an sortu zen formalki, Gizarte Ekonomiari buruzko gaietan Espainiako Unibertsitate Publikoko esparruan sortutako lehen Institutua izanik. GEZKIren helburua Euskal Gizarte Ekonomia osatzen duten erakundeen gaineko ikerketa zientifikoa burutzea da, analisi ekonomiko, enpresarial, juridiko, soziologiko zein antolaketa-mailako analisien bitartez. Gizarte Ekonomiako Euskal Behatokia-GEEB institutu honen ekimenez eta Euskal Jaurlaritzaren laguntzaz sortua da. Behatokiaren xede nagusia Euskal Gizarte Ekonomiaren inguruko informazio zehatza eta jarraia ematea da sektorea ikusarazteko, baita sektoreko eragile ezberdinen arteko lankidetza sustatzea ere.\nMikel Laboa Katedrak helburu dauka euskal artea eta folkloreari buruzko ikerketa eta arte-sormena bultzatzea, Mikel Laboaren lanaren alde ugariak abiaburutzat harturik. Katedraren jarduera egitasmoak arreta berezia eskainiko die musika, dantza eta betsolaritzari.\nKatedra 1999an sortu zen, UPV/EHUren eta Analisi, Logika eta Informatika Juridikoaren Zentroak hitzartuta. Katedraren helburua zientziari, teknologiari, berrikuntzari eta gizarteari lotutako unibertsitate-hedakuntzako eta ikerketako jarduerak garatzea da. Haren jarduera hiru arlotan egituratuta dago: (i) mintegiak, topaketak eta bestelako jarduerak antolatzen ditu, zientzia, teknologia eta berrikuntzaren ikuspegi soziala hedatzeko gizarteko zenbait eragileren artean; (ii) gai horiei buruzko argitalpenak egiten ditu; (iii) zientzia-teknologia-berrikuntza bektoreari buruzko ikerketa-jarduerak garatzen ditu.\nKomunikazioa eta Hezkuntza Balioak izeneko UNESCO katedra\nHelburu hauek ditu: unibertsitatean komunikazioaren eta hezkuntza-balioen gaineko irakaskuntza, ikerketa eta sentiberatzea sustatzea, zenbait gizarte-zientziek egin ditzaketen ekarpenak batuta; hezkuntza-komunikazioko gaietako profesionalak heztea eta prestatzea, bai unibertsitaterako, bai gizarterako; katedrak lantzen dituen gai zehatzetan lanean diharduten erakundeetarako aholkularitza eta laguntza sustatzea; katedraren helburuekin bat datozen zentro, erakunde eta organismoekin lankidetzan aritzea. Eta, azkenik, nazioartean komunikabideei eta haiek hezkuntzarekin daukaten loturari buruz egiten ari diren ikerketen emaitzak ezagutzera ematea eta zabaltzea.\nHegoa Institutuak Eusko Jaurlaritzaren aitorpena du, eta Koldo Unceta da bertako ikertzaile nagusia. Institutuaren baitan, garapenerako lankidetza-politikak aztertzen eta ebaluatzen dituen ikerketa-talde bat dago; azken urteotan, lankidetzaren zenbait alderdirekin lotutako proiektu batzuk egin ditu, lankidetza deszentralizatuarekin, mikrofinantzekin, garapenerako unibertsitate-lankidetzarekin edo lankidetza-politiketako genero-ikuspegiarekin lotutakoak, besteak beste. Gainera, Hegoa Institutuak Gipuzkoako Campusean daukan azpi-egoitzatik, Garapenari buruzko Ikasketak izeneko doktoregoaren programa koordinatzen du, baita Garapenerako Lankidetzako Estrategiak, Agenteak eta Politikak izeneko online masterra ere.\nEuropar Batasuna eta Oinarrizko Eskubideak\n"Europar Batasuna eta Oinarrizko Eskubideak" izeneko ikerketa-taldea UPV/EHUko 17 irakaslek eta kanpoko 9 irakaslek osatzen dute. Kanpoko irakasleak unibertsitate hauetakoak dira: Pompeu Fabra Unibertsitatea, Unibertsitate Konplutensea, Nafarroako Unibertsitatea, Reykjavikeko Unibertsitatea, Örebroko Unibertsitatea (Suedia), Pauko Unibertsitatea eta Ikerbasque. Irakasle horien artean, 13 katedradun, Giza Eskubideen Europako Auzitegiko epaile bat, Konstituzio Auzitegiko letradu bat eta Europako Komunitateen Justizia Auzitegiko letradu ohi bat daude. Taldeak Gurutz Jáuregui Konstituzio Zuzenbideko katedraduna du buru, eta Europar Batasunaren politika eta ekintzekin lotutako zenbait alderdiri buruzko ikerketak egiten ditu, oinarrizko eskubideen arloan, batik bat.\nQUALIKER ikerketa-taldea Nekane Balluerka doktoreak zuzentzen du, eta Psikologia Fakultateko irakasleek, ikertzaileek eta prestatzen ari diren langileek osatzen dute. Gaitasun sozial zein emozionalen ebaluazioak eta garapenak garrantzi handia daukate, gaur egun, bai hezkuntzaren testuinguruan, bai antolamenduaren testuinguruan. Hori dela eta, Qualiker taldearen ikerketa-ildo nagusiak gaitasun horiek ebaluatzeko tresnak prestatzea nahiz egokitzea eta gaitasun horiek errendimendu akademiko nahiz laboralarekin eta taldeko nahiz banakako ongizatearekin daukaten lotura aztertzea dira. Horretarako, hurbilketa estatistiko alderdi anitza egiten du.\nInformazioa eta Sistema Autonomoak (IAS - research) izeneko ikerketa-taldea zenbait filosofok eta zientzialarik osatzen dute; taldeak sistema bizien antolamenduan eta haiek kognizioan, etikan eta beste alderdi batzuetan dituzten ondorioetan jarrita dauka arreta. Oro har, izaki bizidunek sistema konplexuak ulertzeko ematen dizkiguten giltzarriak aztertzen ditu. IAS taldearen ikerketa-jardueraren gai nagusietako bat autonomiaren kontzeptua da. Gai horri dagokionez, taldearen ikerketek hainbat alderdi landu dituzte: epistemologia naturalizatua, auto-antolamendua, funtzioa, informazioa, bizitza eta adimen artifizialak, garapena eta bilakaera, kognizioaren eta biologiaren arteko harremanak, bioetika, etab.\n"Donostia Research Group on Education And Multilingualism" (DREAM) izeneko ikerketa-taldea Filosofia eta Hezkuntza Zientzien Fakultateari atxikita dago, eta eleaniztasunak hezkuntzaren testuinguruan dauzkan hainbat alderdi ikertzeaz arduratzen da. Hauek dira haren ikerketa-ildoak: 1) hezkuntzako eleaniztasun-gaitasunaren azterketa; 2) hizkuntzen ikaskuntza eta eskolako arrakasta ikasle atzerritarren artean; 3) hizkuntza-paisaia eta eleaniztasuna eskolako testuinguruan. DREAM taldea nazioartean ezaguna da, nazioarteko biltzarretan egindako argitalpenei, aurkezpenei eta hitzaldiei esker. Duela gutxi, European Master of Multilingualism and Education (EMME) masterra jarri du martxan.\nGobernantza Demokratikoaren ikerketa taldeak Globernance gogoetarako, ikerketarako eta ezagutzaren hedapenerako zentroaren baitan dago. Honek zenbait ikerketa-jarduera garatzen ditu, eta munduko, Europako, estatuko eta tokiko gobernantzaren zenbait alderdiri buruzko ikastaroak, workshopak eta hitzaldiak egiten ditu. Zuzendaria Daniel Innerarity da, Filosofia Politiko eta Sozialeko katedraduna eta Ikerbasqueko ikertzailea; idazkaria, Juan José Álvarez da, UPV/EHUko Nazioarteko Zuzenbide Pribatuko katedraduna eta Eurobaskeko idazkari nagusia. Ikerketa-taldeko kideak dira, baita ere, Susana del Río Villar, Ignacio Aymerich, eta Serge Champeau. Era berean, taldeak sarean lan egiten du ikerketa sozial eta politikoan diharduten munduko erreferentziazko zentro batzuekin.\nHezkuntzari buruzko Ikerketa Historiko eta Konparatuetarako Ikerketa Taldearen (GARAIAN) helburu zehatza Euskal Herriko hezkuntzaren historiari buruzko ezagutzaren eremua eraikitzea da, eta, helburu hori lortzeko, ikertu egiten du, ezagutzak transferitzen ditu eta emaitzak hedatzen ditu. Testuinguru horretan, hauek dira taldearen ikerketa-ildoak: ikasliburuak eta curriculuma, memoria historiko digitala, hezkuntza konparatua eta haurren eskubideak. GARAIAN taldeak Euskal Herriko hezkuntzaren historiari buruzko dokumentazio-zentro bat dauka, ikerketa mota horien jarraitutasuna bermatzen duena; pertsona orok ikus dezakeen gune birtuala ere badauka: https://www.ehu.eus/euskal-hezkuntza. GARAIAN taldeko ikertzaile nagusia Paulí Davila da.


Kanten kantoia - Korearrak beti euren buruei begira; "Gangnam style" kanta\nKorearrak beti euren buruei begira; "Gangnam style" kanta Koreak ere harritu egin zuela dio. Ez zuen lortu bisarik Ipar Korean sartzeko. Hego Korea herrialde oso kontsumista dela dio. Eta harritu egiten du korearrek euren buruei zenbat begiratzen dieten. Sekula ez omen ditu hainbeste ispilu ikusi. Neskak 16 urterekin hasten omen dira euren gorputzak "apaintzen", etorkizunean gizon ona bat izateko ustean. "Gangnam style" kantaren inguruko azalpenak; ironikoki eta kritikarako sortutakoa omen da.\nHizlaria(k): Ekhi Zugasti Uriguen (1985)\nInformazio gehiago: Korearrak beti euren buruei begira; "Gangnam style" kanta


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Mekatronika Industriala (Heziketa Zikloa). Goi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Mekatronika Industriala (Heziketa Zikloa). Goi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Buruen dantzan, dantzen buru! - - Tolosaldeko ataria\nBuruen dantzan, dantzen buru!\nUdaberri Dantza Taldea 2019-12-05 18:52\nCodeSyntaxek plazaratutako Egunean Behin aplikazioak epe laburrean izan duen arrakasta ikusita, Udaberri Dantza Taldeko kideok, gure instagram orrialdeko Stories atalean euskal dantzei buruzko galdera-erantzunen jolas berri bat jarriko dugu martxan.\nZein egunetan dantzatzen dira Berastegiko San Juan Dantzak? Zein urtetan sortu zen Udaberri Dantza Taldea? Gai izango al zinake Jaurrietako Axuri Beltza dantzaren letra guztia abesteko? Bizkaiko zein herritakoa da Kriskitin Dantza Taldea? Galdera horiei eta gehiagori ongi erantzuteko gai al zara? Euskal dantzen inguruan zenbateraino zara jakintsua?\nGure inguruko gazte nahiz helduek, dantzen inguruan duten jakintza ezagutzeko jolasa sortu dugu. Galdera-erantzunen bitartez egingo da, euskara hutsean. Ostiralero, gure Instagram Stories-etan bost galdera luzatuko ditugu. Batzuetan, hiru erantzun posibleren artean bat aukeratu beharko da; besteetan, argazkiko pertsonaiaren edo objektuaren izena asmatu beharko da, edo esaldietan hutsuneak utziz, hutsune horiek zein hitzekin betetzen diren ere jakin beharko dute parte hartzaileek. Zailtasunari dagokionez, berriz, era guztietako galderak izango dira. Parte hartu nahi dutenek, baldintza bakarra besterik ez dute bete behar: gure Instagram orrialdea jarraitzea.\nOraingoz, eta hasiera besterik ez denez, jarraitzaileek gure kulturaren ezinbesteko atala den dantzari buruz zenbat dakiten besterik ez dugu jakin nahi. Aurrerago ikusiko da jolas honek zein dimentsio hartzen duen, baita onenentzat sariren bat edo beste izango den ere. Bitartean, eragin buruari, eta gozatu gure jolas berriaz!


PFEZren desgrabazioa % 30era handitu da, Caritas Bizkaian egindako dohaintzen gainean. | Bizkaiko Caritas\nPosted by Cáritas Bizkaia on lunes, marzo 26, 2018 · Leave a Comment\nUrtero legez, Caritas Bizkaia bazkide eta emaileen ekarpen ekonomikoen inguruko gutunak bidaltzen hasi da, bai 2017ko ekarpenen ingurukoan, baita PFEZren likidazioaren desgrabazioaren ere. Oraingo honetan, gainera, pertsona fisikoek Bilboko Elizbarrutiko Caritasi egindako dohaintzengatiko desgrabazioa % 30era arte igo da (Bizkaiko Lurralde Historikoaren 5/2017 Foru Dekretuaren arabera) – [PFEZ=IRPF].\nCaritasen pobrezia eta babesgabetasun espiral batean irten ezinik geratu diren pertsonekin lanean jarraitzen dugu eta gero eta erantzun sendoagoak ematen ari gara. Egoera benetan konplexuan bizi diren pertsonak dira, langabezia edota lan prekarietatean, baliabide ekonomikorik gabe eta etxebizitza lortzeko zailtasunekin. Gainera, harreman eta familiako sare faltak asko zailtzen die bizitza duin bat lortzeko bidea. Bide horretan gu gaude haien ondoan.\nHori dela eta, Caritas Bizkaiak, pasa den urtean legez, zure inguru hurbileko pertsona bat edo batzuk (lankideak, senideak, lagunak…) gonbidatzeko proposamena luzatu nahi dizu, zure eredua jarraitu eta Caritasen bazkide izan daitezen. Horri esker, gure gizarte ekintza mantendu ahal izango dugu datozen urteetan; babesgabetasun handiena pairatzen duten pertsonei laguntza eta ahotsa eman ahal izango diegu, eta gizartean eragina eta sentsibilizazioa hedatzeko lana sendotu ahal izango dugu.\nCaritasen uste oso dugu pertsona babesgabeenen duintasunaren eta bidezkoagoa den gizarte baten aldeko apustua egin duten pertsonengan; azken finean, mundu hobe baten eraikuntzan lan egin nahi duten pertsonak.\nINFO +: www.caritasbi.org/eus\n+ Egin dohaintza / Izan bazkidea: https://www.caritasbi.org/eus/donaciones/donaciones_caritas_bizkaia.php


Inkestak EB eta euroarentzako babesa erakusten du, baina integrazio handiagoa eskatzen du\nInkesta berri batek dio Europar Batasuneko jende gehienak EB eta euroaren alde egiten duela eta Europaren barnean integrazio politiko eta ekonomiko handiagoa egon behar dela uste dute. Aldi berean, EBren politika egiteko ikuspegi kritikoa dute eta norabide egokian garatzen ez den beldur dira.\nHoriexek dira EBko "EUpinions" izeneko inkesta adierazgarri baten aurkikuntzetako batzuk, EBk Batasunaren etengabeko garapenarekiko eta banakako politika arloekiko dituzten jarrerak aztertzen dituena. Bertelsmann Stiftung think tank-aren izenean burutu zen.\nOrokorrean, inkestako inkestatuen% 71k dio erreferenduma gaur egingo balitz EBko kide izatearen alde bozkatuko luketela bere herrialdean. Euroguneko inkestatuen artean,% 63k diote beren herrialdeak euroa erabiltzen jarraitzearen alde bozkatuko luketela.\nGainera, EBko herritarren% 59k uste du Batasunaren integrazio politiko eta ekonomikoa handitu beharko litzatekeela, eta hori% 64raino igotzen da eurogunean bizi diren pertsonei galdera bera egiten zaienean. Laguntza orokor horrek ez du esan nahi, ordea, EBn jendeak azken aldian erabakiak hartzeko politiken aldeko iritzia duenik edo etorkizunaz ziur daudenik. Izan ere, inkestatuen% 72k dio Europako politika "norabide okerrean" doala. Eurogunean bizi direnek egoera are kritikoago ikusten dute (% 77).\nJarrera horiek politika nazionalarekiko atsekabearekin batera doaz 28 EBko estatu kideetan, eta EBko herrialde guztietako inkestatuen% 68ek esan dute beren herrialdeko politikak bide okerra dela. Inkesta uztailean egin zen, Greziaren etorkizuna eta euroa aurrezteko neurriak eztabaidatzeko momentu gorena zegoen eta albisteen berri ematen ari zen gertakarien ikuspegi kritiko eta are ezkorra zen nagusi. Europako politikekiko komunikabideen interes handiak esan nahi du europarrek gaur egun inoiz baino gehiago ezagutzen dutela EB eta bere eragileak.\nOrokorrean, inkestaren erantzuleen% 68k ondo informatzen dituzte EBko politikak egiteko oinarriak, eta hori eurogunean% 74raino iristen da. Europar Batasuneko politikari nagusiak ere lehen baino ezagunagoak dira, Jean-Claude Juncker Europako Batzordeko presidentearekin eta Martin Schulz Europako Parlamentuko presidentea, europarren% 40k ezagutzen dutena. Inkestatuen% 34k ere badakite nor diren Donald Tusk Europako Kontseiluko presidentea eta Mario Draghi Europako Banku Zentraleko presidentea.\nKopuru horiek Angela Merkel Alemaniako kantzilerrak (% 83), David Cameron Britainia Handiko lehen ministroak (% 75) edo François Hollande Frantziako presidenteak (% 63) ezagutzen dituzten pertsonen ehunekoa bezain altuak ez diren arren, zifrak baino altuagoak dira. Italiako eta Espainiako lehen ministroentzat, Matteo Renzi (% 32) eta Mariano Rajoy (% 22). Inkestaren inkestatuen arabera, EBk dituen zeregin nagusiak bakea eta segurtasuna bermatzea (% 61), hazkunde ekonomikoa bermatzea (% 53), desberdintasun soziala murriztea (% 47) eta immigrazioaren gaia jorratzea (% 42) dira.\nInkestatuek Europar Batasunari buruz gehien estimatzen dituzten lorpenak muga irekiak (% 46), merkataritza librea (% 45) eta bakea mantendu izana (% 40) dira. Batasunean egin daitezkeen erreformen inguruko lehentasunez galdetuta, europarren gehiengo zabal batek EBn erreferendumak egitearen alde daudela diote. Aldi berean, inkestatuen gehiengo handi batek esan du ez dutela onartzen presidente baterako hauteskundeak. Gainera, EBko herritarrak banatuta daude Alemaniak Europako politikak egiteko duen eginkizunaren inguruan, eta ehuneko 55ek Alemaniak lidergoa izatea "ona" edo "oso ona" dela esan du. Aitzitik,% 45ek uste du desegokia dela Alemaniak horrelako zeregina hartzea. EBko sei estatu kide handienetatik, onarpen mailarik altuenak Alemaniarekin mugan dauden bi herrialdeetan aurki daitezke: Polonian (% 67) eta Frantzian (% 65).\nOnarpen maila baxuenak Italian (% 29) eta Espainian (% 39) daude. Konparazio batera, britainiarren% 48k dio Alemaniak EBn protagonismoa izatearen alde dagoela. Inkesta 2015eko uztailean egin zen Europar Batasuneko estatu kide guztietan (EB-28). 12,002 lagin ditu eta EBko ordezkaria da. EBko sei estatu kide handienen ordezkaria ere bada (Alemania, Frantzia, Erresuma Batua, Italia, Espainia eta Polonia). Inkesta Bertelsmann Stiftung-ek Dalia Research-ekin batera egiten ari den serieko lehena da.\nGai erlazionatuak:Bertelsmann StiftungDalia IkerketaEkitaldiakezaugarrifull-imagegertatzengertaerak zabaltzen


Eskualdeko Lehiakortasuna Sustatzeko 2021. urteko programa | Laguntzak • barrixe\nEskualdeko Lehiakortasuna Sustatzeko 2021. ...\nPrograma honen helburua da erakunde onuradunek lehiakortasuna eta lurralde-oreka indartzeko sustapen ekonomikoko proiektuak eta jarduerak gara ditzaten bultzatzea. Beren eraginpeko lurralde-eremuko enpresen lehiakortasuna hobetzera bideratutako jarduerak izango dira, bai eta eremu horretan jarduteko gaitasunak indartzea dakartenak ere, Bizkaia Orekan Sakonduz eskualdeko garapen-estrategiaren ildotik.\nEskabideak aurkezteko epea argitalpena Bizkaiko Aldizkari Ofizialean egin eta hurrengo egunean hasiko da, eta 2021ko maiatzaren 28ko 13:30ean bukatuko da.\nJatorrizko: BAO - 84. zk. 2021, maiatzak 06. Osteguna\nToki-administrazioek edo mankomunitateek eratutako toki-garapeneko agentziak (TGA) edozein delarik ere haien forma juridikoa, bai eta landa-garapeneko elkarteak (LGE) ere.\nToki-garapeneko agentziarik (TGA) ez duten mankomunitateak edo udalerriak.\nFundazioak, baldin eta beren estatutuetan espresuki identifikatuta badaukate toki-garapenaren eta enpresa-lehiakortasunaren arloetan jarduten dutela.\nDiruz lagun daitekeen egitatetzat jotzen dira eskualdean lehiakortasuna sustatzeko jarduerak, industria-sektoreko enpresen, industriarekin loturiko zerbitzuen, garraioaren eta handizkako salerosketaren sektoreetako enpresen beharrizanei erantzuten dietenak.\nJarduerak 2021eko urtarrilaren 1etik 2021eko abenduaren 31ra bitarteko epean hasi eta amaitu behar dira.


Eremu magnetikoaren intentsitatea nola neurtu\nEremu magnetiko ez uniforme bat nola neurtu\nEremu magnetiko uniforme bat nola neurtu\nLurraren eremu magnetikoaren osagai horizontala nola neurtu\nEremu magnetikoa neurtzeko espazioko edozein eskualdetan, Faraday-ren legean oinarritzen den aplikazio bat aztertuko dugu orri honetan.\nBobina bat eta galbanometro balistiko bat konektatzen baditugu, eremu magnetiko ez uniforme bat neur daiteke (ez uniformea deitzen diogu, eremu nuluko eskualde bat behar delako, eremua mugatua edo finitua dela adierazteko).\nKoka dezagun bobina esploratzaile txiki bat, N espiraduna eta S sekzioduna, B eremu magnetiko batean. Demagun eremua uniformea dela eskualde mugatu edo finitu horretan, eta nulua kanpoan. Bobina eremu magnetikotik atera egiten bada eremurik ez dagoen beste eskualdera, bobinan indar elektroeragile bat induzituko da.\nFluxua aldatu egiten da: hasieran F =B·NS eta amaieran F =0 , eta denbora-tartea Dt. Faraday-ren legea aplikatuz, induzitutako indar elektroeragilea lortzen da:\nBobina esploratzailea galbanometro balistiko batean konektatzen bada, zirkuituan zehar zirkulatuko duen korronte induzitua hau da:\nHemen R zirkuitu osoaren erresistentzia elektrikoa da. Galbanometroan zehar pasatu den korronte induzitua integratuz, q karga osoa lortzen da:\nBaina galbanometro balistiko batek hain zuzen, q karga neurtzen duenez, eta bobina esploratzailearen datuak ezagututa (N espira-kopurua eta S sekzioa), erlazio horretatik B eremu magnetikoa kalkula daiteke.\nEremu magnetikoa uniformea bada, hau da, oso eskualde handia betetzen badu edo mugagabea bada (ez dago inguruan eremu nuluko eskualderik), eremuaren balioa neur daiteke, bobina esploratzaile bati buelta-erdia bizkor emanez. Bobinan zehar pasatzen den karga osoa zuzenki neur daiteke galbanometro balistiko batez; bete behar den baldintza bakarra da, bobinari buelta-erdia emateko tardatzen den denbora galbanometroaren oszilazio-periodoa baino askoz laburragoa izan behar dela.\nHasierako posizioan, fluxua F =NS·B, eta amaieran F= - NS·B.\nFluxu-aldaketa da: DF = - 2NS·B eta denbora tarte txikia, Dt. Faraday-ren legea aplikatuz induzitutako indar elektroeragilea lortzen da:\nZirkuitu osoaren erresistentzia elektrikoa R bada, galbanometroan zehar pasatu den q karga osoa, korronte induzitua integratuz lortzen da: i=Ve /R.\nBaina galbanometro balistiko batek hain zuzen, q karga neurtzen duenez, eta bobina esploratzailearen datuak ezagututa (N espira-kopurua eta S sekzioa), erlazio horretatik B eremu magnetikoa lor daiteke.\nOndorengo irudiak lurraren eremu magnetikoaren eredu sinple bat erakusten du. Lehen hurbilketa batean, eremu hori esfera imantatu uniforme batek sortzen duen eremuaren berdina da. Hala ere aipatzekoa da lurraren polo geografikoa eta polo magnetikoa ez daudela zehazki toki berean, eta gainera historian zehar, polo magnetikoa aldatzen joan dela.\nEskuinaldeko irudian erakusten denez, eremu magnetikoaren osagai horizontala, BH (lokala), beti Ipar-polorantz da.\nEremu magnetikoaren osagai horizontal hori neurtzeko zenbait esperimentu egin daitezke:\nDei diezaiogun X ardatza, Ipar-Hego norabideari. Koka dezagun beste B eremu magnetiko ezagun bat Y ardatzaren norabidean (ekialde-mendebalde norabidean), alegia justu lurraren eremu magnetikoarekiko perpendikular. Bada orduan iparorratz batek (brujula batek) eremu magnetiko erresultantearen norabidea adieraziko du. Adibidez, eremu magnetiko erresultanteak X ardatzarekin osatzen duen q angelua neurtzen, lurraren eremu magnetikoaren BH osagai horizontala erraz kalkula daiteke:\nEuskal herrian neurtutako eremu magnetikoaren osagai horizontalaren balioa gutxi gorabehera 0.25·10-4 T =0.25 gauss.\nBigarren metodoa Faraday-ren legean oinarritzen da. Aurreko atalean, alegia "eremu magnetiko uniforme bat nola neurtu" atalean azaldutako prozedura bera erabiliz, lurraren eremu magnetikoa ere neur daiteke.\nHar dezagun bobina laukizuzen bat (N espira S sekziodunak). Jar dezagun bobinaren ardatza Ipar-Hego norabidean, eta bat-batean 180º bira dezagun. Korronte induzituak mugitu duen karga osoa galbanometro balistiko batez neur daiteke, aurreko atalean deskribatu den bezalaxe. Baina galbanometroaren ordez osziloskopio bat ere erabil daiteke. Osziloskopioa oso tresna erabilia da laborategietan eta berarekin, indukzio elektromagnetikoaren fenomenoa zuzenki ikus daiteke bere pantailan.\nOsziloskopioaren pantailan agertzen den kurba, i.e.e-ren adierazpen grafikoa da, denboraren menpe. Faraday-ren legeak dioenez:\nEta denborarekiko integratzen bada t=0, eta Δt aldiuneen artean (Δt da espirak 180º biratzen tardatzen duen denbora),\nLehen atala kurbaren azpiko azalera da: Vε denboraren menpe. Eta bigarren atala amaierako fluxua ken hasierako fluxua.\nΦi - Φf=NBHS·cos0º-(NBHScos180º)=2NBHS\nEspira-kopurua N da eta azalera S =a·b . Erlazio horretatik BH , eremu magnetikoaren osagai horizontala kalkula daiteke:\nKurbaren azpiko azalera neurtzeko zenbait metodo daude:\nBobina abiadura angeluar konstanteaz mugitu bada osziloskopioan Δt denbora-tartea neur daiteke eta Vm maximoa; kurbari sinu-funtzioa ondo doitzen bazaio, orduan kurbaren ekuazioa hau da:\nEta integratzen azalera kalkula daiteke.\nEsperimentu errealean, agian bobina ez da abiadura angeluar konstanteaz mugitzen. Kasu horretan, kurbaren azpiko azalera neurtzeko, saretxo transparente bat ipin daiteke osziloskopioaren pantailaren gainean. Saretxoa zenbat eta finagoa izan, zehatzagoa izango da azaleraren neurketa.\nOrri honetako "osziloskopio" simulatuan bi eskala (saretxo) ezberdin erabil daitezke: lehena eskala larria da eta honako zatikiak ditu:\n0.1 s horizontalki\n1.0 milivolta bertikalki.\nBigarrena eskala xehea da eta zatikiak balio horien erdiak dira, eta horrela zehaztasun handiagoa lor daiteke kurbaren eta ardatz horizontalaren artean mugatutako azalera neurtzeko.\nEspiraren biraketa-abiadura r.p.m-tan (bira/minutuko-tan) desplazamendu-barra mugitzen.\nEspira kopurua finkotzat hartu da: N=1000, espirak laukizuzenak dira eta neurriak: a=20, b=30 cm.\nProgramak aleatorioki sortzen du balio bat lurraren eremu magnetikoaren osagai horizontalerako, 0.2 eta 0.3 gauss bitartean.\nHasi botoia klikatzean, bobinak 180º biratzen du abiadura angeluar konstanteaz, eta beraz tardatzen duen denbora da: Δt = π/ω.\nFluxua aldatuz doanez korronte induzitua sortzen da. Korronte induzituaren noranzkoa adierazteko kargen higidura puntu gorriez adierazten da. Indar elektroeragilea denboran zehar adierazten da "osziloskopioaren" pantailan.\nArdatz horizontalean Δt denbora-tartea neur dezakegu eta ardatz bertikalean Vm , i.e.e maximoa (milivolta-tan). Kurbaren azpiko azalera neurtzen dugu eta ondoren lurraren eremu magnetikoaren osagai horizontala kalkula dezakegu.\nHar dezagun ω=40 rpm =40·2π/60 =4π/3 rad/s.\nBira-erdia betetzeko tardatzen duen denbora: Δt= π/ω=0.75 s, grafikoan erakusten da.\nI.e.e maximoa gutxi gorabehera Vm=6.25 mV\nKurbaren azpiko azalera:\nEremu magnetikoaren osagai horizontala bakanduz:\nZenbaki hori egiaztatzeko Emaitza botoia sakatu, eta 0.247 erantzuna lortzen da, kalkulatutako zenbakitik oso hurbil.\nKurbaren azpiko azalera zuzenki neurtzeko, laukitxoak zenbatu, kurbaren eta ardatz horizontalaren artean, bai eskala larrian zein eskala xehean. Applet-a inprimatzen bada errazago zenbatzen dira laukitxoak.\nEskala larria aukeratzen bada laukitxo bakoitzaren azalera da: 0.1s x 1mV=10-4 V·s\nEta eskala xehea aukeratzen bada laukitxo bakoitzaren azalera da: 0.25·10-4 V·s


Free chat Comilla zila. Ausazko arrotz doan txateatu berehala Comilla zila tik.\nFree chat Comilla zila\nOngi etorri Chatroulette Comilla zilaEdozein lekutan, munduko pertsona aleatory bat konektatzeko. Chatroulette Comilla zila dezakezu honako aukeren artean aukeratu:- Guztiak pertsona mota Comilla zila doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nComilla zila hirien zerrenda:


Lastaola Berri | Lastaola Goikoa | Lastaola Sarobe\nEsanik dugu bi bizitzako baserria zela aspaldidanik Lastaola Goikoa. Eskuinekoa dugu hau, aipatzera goazena, Etxeberria familiarena. Eranskin bat dauka honek ibai aldetik, terraza eta beronen azpian etxe-ordekoa nahiz dolarea, non etxeko eta inguruko baserrietako sagarra jotzen zen; errotan laka izan ohi zen bezala hemen patsa uzten zen, zerbitzuaren aldera.\nBixente etxeko nagusiari Lastaola Goikoa noizkoa den bai ote dakien galdegin diodanean, noizkoa ez baina norena izan zen badakiela izan da erantzuna. “Garai batean, Lastaola Goikoa (bi bizitzak) eta berebat Epele Etxeberri, Epele Borda, Epele Errota eta Epele Torre nagusi berarenak ziren, Rocaverde markesarenak”.\nEta jarraian ba al dakizu, bai al dakizu.... bata bestearen ondoren, gauza jakingarrien berri eman dit:\n—Minerala ateratzen zutela lehengo denboretan etxetik eta ibai ondoko sakanean, gabarra bidez garraiatzen zuten, agidanez, ibaian zehar. Bertan burdinolaren bat izan zenik ez du uste.\n—Teileria ere izan omen zen etxe barrenean noizbait. Oraino urte asko ez dela desegin zen teilak egosteko labe koxkorra.\n—Ibaiaren bestaldera pasatzeko, orain Polikloro eta Elektrokimika fabrikak dauden lurzoru horretan lur landua izaten zuten eta, txanela erabiltzen zuten ibaia zeharkatzeko.\n—Etxeko atari-atarian (lurpean) pasatzen omen da Makinetxe deitu zentralerako uraren kanala. Jakingarria, irundarrek alde batetik eta gailegoek bestetik urratu zutela hau, elkarren lehian bezala jardunez, harik eta elkar topo egin zuten arte.\nPantxika Lizeaga, Ereñotzuko Olaburu baserriko alaba zuten amona. Gurasoak, aita Joxe Joan Etxeberria Lizeaga, etxeko semea eta Axentxi Otegi Otaegi ama, Albiztur Santa Marinako alaba. Seme-alaba hauek izan zituzten: Bixente, Mari Tere, Joxe Mari, Xanti eta Pakita.\nBixente etxera ezkondu, emaztea Joxepi Aginaga Aranguren, Pardiolako alaba, eta seme-alabak izan: Gema eta Dabid. Gaur, senar-emazteak Dabid semearekin bizi dira baserrian.\nGurasoak baserritik bizi izan ziren. Gaztetan egur garraioan ibilia omen zen, bai, aita. Donostiara egurra eraman eta harea ekarri etxerakoan ganaduaren azpietarako. Bost edo sei behi, esnea astoan hartuta tranbia nahiz autobusera. Baratze ederra izaten zuten. Oilasko eta arrautzak esnearen osagarri. Beste osagarri bat ere bazuten: astean behin arropa zikina, garbitu, lisatu eta sos batzuen truke entregatzeko.\nBixente ere baserrian ari izan zen soldadutzara arte. Gero etxeko lurrak murrizten joan ahala, ibaiz handik aldekoak Polikloro eta Petrokimikak irentsi zizkien eta Oronak etxez beheitikoak, lanera hasi beharrean gertatu zen. Berrogei urte lanean leku berean, (Elektrokimika) lan egin ondoren jubilaturik dago Bixente.\nEtxe aurrean ur aska bikaina ganaduak edateko nahiz arropa garbitzeko. Duela hogei bat urte behiak kendu eta baratzegintzari soilik eutsi diote.\nBi bizitzako etxea izana da aspaldidanik Lastaola Goikoa baserria, nahiz gaur hiru ere badiren, alboan bizileku berria sagardotegiarekin, eraiki zenetik. Izenak adierazi bezala Lastaolatik goraxeago, bidez ezkerretik hau ere, dago Lastaola Goikoa.\nManuel Etxabe Oiartzabal (77 urte) ozta-ozta oroitzen da aitonaz, baina garbi dauka amonaren ezaguera. Aitona Manuel Etxabe, getariarra zen izatez, etxearen ibai aldeko saihetsean teileria omen eta teilagintza lanera etorria zen, gero eskuineko etxeko alaba Manuela Etxeberriarekin ezkondu eta ezkerrekoan bizitzen jarri ziren, agidanez.\nGurasoak, Joxe Etxabe Etxeberria, etxeko semea, Martina Oiartzabal Ugalde, Akola baserriko alabarekin ezkondu zelarik. Bederatzi seme-alaba izan zituzten: Iñaxi, Dolores, Manuel, Angela, Nikolas, Laxaro, Roxita, Tñaxio eta Luis Mari.\nGero, Manuel gelditu zen etxerako ezkonduta: Rita Zerain Miner, Larregaingo alaba emazte eta bederatzi seme-alaba hauek berebat: Iñaxio, Joxe, lñaxi, Itziar, Esther, Isabel, Maria Angeles, Begoña eta Laxaro. Orain, Manuel aita eta Mari Angeles alaba bizi dira etxean.\nBost-sei behi, zekor batzuk, hiruzpalau zerri, etxerako bat, berrogei bat oilo. Baratze ona beti. Esnea, barazkiak eta arrautzak harturik, Donostiara tranbian, autobusean gero. Hala dio Manuel aitonak: “bai, arrautzak eraman eta sardina zaharra ekarri, hori zen gure martxa”. Hala ere, nire ustetan, egunero Donostiara zihoan amak noizbehinka arrain pixka bat ere ekarriko zuela pentsatu nahi dut.\nManuel soldadutzara joan aurretik harrobian lanean aritua omen; hamar orduko laneguna, barrenua eskuz higarazten zuela dio. Sasoiko mutila izango zela esan beharrik. Eskumutur sendoko gizona ageri zaigu oraino.\nEzkonduta gero, Gureolara bizikletan, egunez erreleboan ari izanik. Oporrak baserriko lan boladaren arabera hartzen zirela dio, belar ontzeko garaian edo azpigarria etxeratzekoan. Urdaburu aldetik hau. “Orduan ez zan Benidorm eta horrelako fantasiarik izaten”.\nOspakizun handietako (festak,...) bazkariaren berri galdegin diot: “Gisadua, oilasko edo arkume erre pixka bat eta arrozesnea, horra”. Kamararik ez orduan, eta zenbait alditan, tarteka edo, bakailaoa edo zezina (ardi bat urtero) jaten zuten, diotenez.\nBaserria eta fabrika ongi moldatzeko moduan izan zirela esan diodanean, hala esan dit: “Bai, sobrea galanta, baina barren hutsa”. Niretzat harrigarriagoa den zerbait ere kontatu dit. Sobrea, oso-osorik amonari entregatzen ziola, eta ez emazteari. Amonak eramaten, antza denez, etxeko administrazioa.\nAmonari eskatu behar amak ere zerbait seme-alabentzat, beretzat, familiarako erosi behar zenean. Benetan, gogorra edo ezin ulertua egiten zait egoera hau! Zergatia? Manuel maiorazkoa izaki eta gero behin edo behin bera izango zela ondasun ororen jabe. Gaurko buruan ez zaigu horrelakorik kabitu ere egiten baina...


Izan ez zen Patagoniako Euskal Herri berria • ZUZEU\nPatagoniako Euskal Herri berria\nE zaguna da Argentinako euskal diaspora. Denetan ugariena da, eta arrastoa utzi du: Argentinako biztanleen %10 euskal jatorrikoa da. Hain izan zen XIX. mendean emigranteen helmuga, Euskal Herri berri bat sortzeko proiektua marraztu baitzen. Haren egilearen ustez, Patagonian euskaldunentzako lur puska bat behar zen, Espainia eta Frantziaren menpetik askatzeko.\nEskal-Berri izeneko euskaldunen koloniarekin egin zuen amets Florentzio Basaldua bilbotarrak. 1897an aurkeztu zion Basalduak Julio A. Roca presidente argentinarrari Eskal-Berri koloniaren eraketa. Patagoniako Chubut eskualdean birlandatu nahi zuen pirinioetako zaindarien herria. Plano bat ere sortu zuen, lurraldearen mugak zehaztuz eta hiriguneen kokapenak eta izenak asmatuz. Beheko mapan dituzu Eskal-Berriaren mugak, gaur egungo hiriburuak gorriz, eta gainontzeko euskal herriak berdez.\n[mapbox layers=’aupalarra.map-e4rwynem’ api=” options=” lat=’-45.53713668039858′ lon=’-61.490478515625′ z=’6′ width=’500′ height=’300′]\nBasalduaren arabera, kolonia arrakastatsua bazen, Espainia eta Frantziatik ihesi 10.000 familiak utzi behar zuten “uztarri zapaltzailea”, Argentinarat egiteko. Han bilduta prestatuko zuten Euskal Herriko independentzia. Euskararen gainbehera saihesteko gotorlekua ere izango zen Eskal-Berria.\nBasalduarena ez zen hutsetik asmatutako burutazioa izan: onerako ala txarrerako, baina urte haietan hainbatek idatzi zuten ozeanoz bestaldean Euskal Herri berria sortzeko aukeraz. Basalduak bazuen gainera hurbileko eredu bat begitan. Euskal-Berriko iparraldeko mugan, 1.600 galestar bizi ziren XIX. mendearen amaieran. Haiek bai, Y Wladfa izendatutako eremuan, Britainiar irletako herriaren erroei eutsi zieten hainbat hamarkadaz, hizkuntzari barne.\nProiektuak ez zuen aurrera egin, eta hegoaldeko lur hotzetan euskal izatea erasoetatik salbatuko zuen koloniarik ez zen sortu. Aldiz, inon baino Euskal Etxe gehiago dago Argentinan, 84 munduko euskal etxeen atariaren arabera. Beheko planoa da Florentzio Basalduak 1874an eginiko marrazkia.\nBasaldua eta bere proiektuei buruzkoak Kepa Altonagak jaso ditu (Daniel Lizarralde medikuaren Moskorrak (1899) eta Florentzio Basalduaren Argentinako Euskal Herri Berria).\nJoseba Sarrionandiak ere aipatzen du Moroak gara behelaino artean? (Emigrazioa eta euskara. 368-373).\nargentina, basaldua, berria, diaspora, eskal, euskal berria, patagonia\nThe Arlotes, 10. atala, "40 minutu"


Marxek eta Engelsek landutako gai andana hiru multzotan sailkatu ohi da: Lanaren Balioaren Teoria (ekonomia), Materialismo Historikoa (gizartearen historia) eta Materialismo Dialektikoa (filosofia). Halaber, bada hiruretan konstante bat eta zehazki azken multzoko obretan argiro azaldu zutena, euren metodoa alegia: Materialismo Dialektikoa.\nNaturako eta gizarteko azterketez gain, bi filosofo hauek gizateriari utzitako oinordekotza handienetarikoa izan zen. Engels izan zen berau publikoki agertarazi zuena, eta hori dela eta, behin eta berriz materialismo dialektikoa marxismoaren zati ez dela esan izan bada ere, iraultzaile hauen lana zapuzteko eginiko beste saiakera bat besterik ez da. Beharrezkotzat jotzen zuten metodo honen erabilera mundua ulertzeko, prozesu desberdinetatik ondorioak atera eta etorkizunean baliogarri izango ziren kasuetan erabiltzeko, Marxek Feuerbachi buruzko tesian esan bezala “Filosofoek ez (bait)dute mundua modu desberdinetan interpretatu besterik egin, baina berau eraldatzea da gakoa”(parentesi artekoa gurea). Filosofia praktikoa egin nahi zuten, eta horrela uler daiteke Engelsen esana: “Beharra ulertzen ez denean da soilik itsu. Askatasuna ez da behar horren ulermena besterik”. Materialismo Dialektikoa ulertzeko bi zati bereiziko ditugu: Materialismoa eta Dialektika.\nMaterialismoak, hizkuntza arruntean, bakoitzak bere nahi basatiak asetzeko grina eta diru nahia adierazten ditu eta idealismoak berriz, ideia batzuen aldeko defentsa. Materialismo eta idealismo filosofikoak ez dute adiera hori ordea. Materialismoaren oinarri edo harri angularrak bi dira: “Mundu material hau erreala da, gu existitu edo ez” eta “Mundu bakarra materiala da”.\nIdealisten kontzepzioa bestelakoa da. Hauen arabera beste mundu independente bat existitzen da, non ideiak bizi diren, eta mundu material honetako elementuak ez dira beste munduko ideien islada besterik. Honela, ideien munduan zaldi baten ideia genuke eta mundu honetako zaldi guztiak ez lirateke ideia haren kopia inperfektuak besterik. Marxek eta Engelsek hau ukatu egin zuten ordea, eta buruz behera jarri. Beraien arabera ideiak dira mundu materialaren islada. Zaldien ideia dugu bizitzan zehar zaldi ugari ikusi ditugulako eta euren ezaugarri komunekin ideia abstraktu bat egin dugulako, eta gainera, ideia hauek ez dira beste mundu batean bizi, garuna izeneko organu material batean baizik.\nIdealismoa munduko prozesuei erantzun material bat emateko gaitasun ezatik dator. Honela, taldexka honen barruan espezie desberdinak aurkitzen ditugu: ideien beste munduan sinesten dutenak, mundu hau agian ez dela existitzen diotenak edota lege orokorrak existitzen direla argudiatuz elementu desberdinek (adibidez bi sagarrek) lege desberdinak izan ditzazketela esan ohi zuten enpirista sasimaterialistak. Nola erantzun galdera hauei? Engelsek Feuerbachi buruz eginiko lanean esan zuen bezala: “Zentzugabekeria guzti hauentzat ukapenik tinkoena (…) praktika da”. Pentsa dezagun, eta eskuan dudan sagar hau existituko ez balitz, edo aurrean dudan mahai hau? Nola frogatu hori? Zentzumenen bidez objetu bat atzeman daitekeelako. “Baina zentzumenek engainatzen bagaituzte?!”- egiten ohi du filisteoak. Erantzuna honakoa: agian existitzen ez den sagar honek gosea baretzen dit, agian existitzen ez den mahai honek edalontzia eusten dit, edo agian existitzen ez den auto horrek zapalduz gero hospitalean amai nezake. Beraz, elementu hauek guztiak existitzen dira, nire bizitza baldintzatzen baitute, hots, niretzat existitzen baitira eta niregan eragina baitute.\nDialektikaren lehen inspiratzailea Greziar garaiko aurresokratiko bat izan bazen ere (Heraklito: “Oro isurian dago”); Hegel izan zen Dialektikari ekarpen handienak egin zizkion filosofoa. Dialektikaren esanahia, hitz batean, aldaketa da, etengabeko aldaketa, Heraklitok esan bezala. Filosofia honen arabera ezer ez da iraunkorra, iraunkorra den bakarra aldaketa da. Hegelek ordea akats bat zuen, eta bere metodoa errealitatearekin bat ez etortzea ekarri zion gabezia horrek: bera idealista zen. Hori dela eta, ezkerreko hegeliarrak izandako bi gazte izan ziren Dialektika beharrezko lekuan paratu zutenak, Marx eta Engels alegia. Hegelen ustez gizakiek pentsamendu abstraktoengatik burutzen zituzten euren ekintzak. Idealismo kutsu oro kendu eta dialektika materialistaren oinarriak ezarri zituzten Marx eta Engelsek. Marxek Hegelen dialektika hartu zuela zioten haiei modu garbian erantzun zien; ez zuela hura hartu soilik egin, baizik eta buruz behera jarri. Engelsek, urteak aurrerago kutsu ironikoz azaldu zuen dialektika behar zen bezala jarri zutela, buruz gora. Bestalde ulertzekoa da Hegelen idealismoa, Prusiako erregimen erreakzionarioa babesteko egin baitzuen, besteak beste; ikuspuntu materialista hartu izan balu aurrerago bi gazte hegeliar haiek eginikoa burutuko zuen: metodo iraultzaile baten genesia. Bere ekarpenak hor dirau ordea. Hegelek, eginiko lan mardulean, Dialektikaren hiru legeak azaldu zituen: Kantitatea kalitate bilakatzea eta alderantziz, Aurkakoen batasuna eta borroka eta Ukapenaren ukapena.\nKANTITATEA KALITATE BILAKATZEA\nKantitatea kalitate bilakatzearen prozesua gaztelerazko atsotitz batek argitzen du: “La gota que colma el vaso”. Honekin Hegelek azaldu zuena zera zen, kantitatearen pilaketak aldaketa kualitatibo bat ekartzen duela eta alderantziz. Honela ikus dezakegu nola hidrogenoak (H2) oxigeno atomo bat gehiagorekin salto kualitatibo bat ematen duen, ur (H2O) bihurtuz, edo oxigenoak (O2) atomo bat galduz eta hidrogenozko bi irabaziz. Munduko bi elementu pizgarri edo inflamagarrienak, atomo kantitateen aldaketarekin, ur bilakatzen dira salto kualitatibo bat emanez!! Era berean, Engelsek alkohol etilikotik (C2H6O) alkohol amilikorako (C5H12O) salto kualitatiboa hurrengo eguneko resakan nabaritzen zela azaldu zuen Naturaren Dialektikan. Adibide ugari ikus ditzakegu naturan (gradu pilaketaren ostean uraren irakitea hastea,…), eta baita historian ere, itxurazko lasaitasunaren ostean, faktore anitzen pilaketagatik ematen diren leherketa iraultzaileetan.\nAURKAKOEN BATASUNA ETA BORROKA\nAurkakoen batasuna eta borroka atomoetako kanporanzko eta barneranzko indarrekin azal daiteke, azken finean, bi indar kontraesankorrek mantentzen baitute atomoaren batasuna, edota baita lur planetako bi poloek ere. Dialektika Kontraesanen Logika deitua ere izan da eta hori adierazten du, logika formalaren aurka: mundua kontraesanek mugitzen dute. Honen gizartearen aplikazio garbiena klase borrokan genuke, eta gizarteak, bere garapen prozesuan, kontraesanak behar izatean.\nUkapenaren ukapena Hegelek honela azaltzen zuen: “Hazia lore bilakatzen da hazia ukatuz, lorea fruitu lorea ukatuz,…”. Garapenean aurrekoa ukatzen da baina ez da suntsipen orokorra ematen, aurrekoaren zenbait ezaugarri mantentzen dira garapen prozesu horretan, tesia + antitesia= sintesia famatuan ikus dezakegu hori.\nMarxismoak argi ikusten du, beraz, ezagutzaren beharra etorkizuna eraldatzeko, nor garen, nondik gatozen eta nora goazen jakiteko. Beharrezkoa dugu mundu hau ulertzea berau eraldatzeko, “beharraren erreinutik askatasunaren erreinura igarotzeko”, eta horretarakoxea dugu gaur egun errealitatea ulertzeko aurki dezakegun metodorik aurreratuena: Materialismo Dialektikoa.


Aquatic Landes Parkea, Labennen - Txikis del Bidasoa\nAquatic Landes Parkea, Labennen\n15 Jul, 2015 | a remojo, euskera, planes de día |\nudan abian berriro ere\nUdako plan kutunetako bat: uretako parke bat, eskualdetik 50 minutura!\nOndoren uzten dizkizuegu 2015ko prezioak eta ordutegiak, eguneratuak. Gainerako informazioa ondoko artikuluan aurkituko duzue.\nEa, ba, bota zeuen burua txirristetatik!\nIrekita dago ekainaren 20etik irailaren 6ra, egunero 10:00etatik 19:00etara.\n8 urtetik gorakoentzat: 14,50 €\n8 urtetik behekoentzat: 10 €\nmetro bateko altuera duten umeentzat: doan\ntaldeak (25 lagun, gutxienez): 10 € / pertsona\n40.530 Labenne- Océan.\nTelefonoa (0033)559 45 60 40\n2012ko uztaileko artikulua\nJoan den asteburuan Labenneko uretako parkean izan ginen, Bidasoa eskualdetik 40 bat minututara.\nOso parke aproposa da bai txikienentzat bai koskorragoak diren horientzat; izan ere mota guztietako atrakzioak ditu; hala nola dutxen eremuak kanoi forma dauka eta 2 eta 4 urteko gure txikitxoak haietara igotzen ziren eta tiro egiten jolasean aritu ziren. Beste igerileku txiki bat zegoen txirristekin; gutxienez 200 bat aldiz ibili ziren gora eta behera; bestalde, suge formako txirrista txiki bat zegoen eta han primeran pasa zuten, beraiek esaten zuten moduan, eta 475m2-ko olatu-igerileku dibertigarri bat zegoen; han gurekin bainatu ziren beren igerigailuekin.\nGainera, parkeak 420 metro txirrista baino gehiago ditu; haien artean kamikaze txirrista, 8 metroko desnibeleko bihurgune txirrista bat, 6 pista, Space Bowl, 12 metroko desnibeleko tutu garden bat eta donuts-ekin ibiltzeko ibai bat. Han gure txikiek ere primeran pasa zuten gurasoak animatzen, haietatik guztietatik jaisten ziren bitartean.\nFamiliaren neurriko parke bat da; izan ere, nahiko lasai egon ahal zara umeekin une bakoitzean non dauden erraz kontrolatu ahal delako.\nItzalpeko piknik-gune bat dago; horrela, janaria etxetik eraman eta hantxe bertan bazkaldu ahal duzu. Jakiak etxean prestatzeko gogorik ez daukazuenontzat, janari lasterreko taberna bat dago, bertako terrazan ogitartekoak, pizzak… jan ahal dira, eta haurrentzako menu bat ere badute.\nParkea ekainetik irailera dago irekita egunero, 10:30etatik 19:00etara.\nSarreren prezioa 13 €-koa da helduentzat eta 8 urtetik gorako umeentzat, eta 10 €-koa 8 urtetik beherakoentzat. Metro 1 azpiko alturako umeentzat doan da.\nGuk primeran pasa genuen. Oso plan aproposa da egun osoa etxetik kanpo pasatzeko eta ilunabarrean txikiak leher eginda itzultzeko etxera, eta berehala oheratzeko.\nTelefonoa: (0033)559 45 60 40\nSiguiente Dies Oiassonis 2015, el VI Festival Romano de Irun


Noiz hasten da Batuzen nahitaezko aldia sozietate-ekitaldia "hautsita" duen Sozietateen gaineko Zergaren zergadun batentzat, hau da, bere sozietate-ekitaldia urte naturalarekin bat ez datorrenarentzat?\nBatuz (EEEL eta TicketBAI) nahitaezkoa izango da 2024ko urtarrilaren 1etik aurrera hasten diren zergaldietarako. Beraz, sozietatearen ekitaldi ekonomikoa abenduaren 31ean amaitzen bada, 2024ko urtarrilaren 1etik aurrera bete beharko da nahitaez Batuz. Sozietateak urte naturalaz bestelako ekitaldi ekonomiko bat izango balu eta, adibidez, martxoaren 31ean amaituko balitz, Batuzen nahitaezko aplikazio-aldia 2024ko apirilaren 1ean hasiko litzateke (enpresa horrentzat 2024ko urtarrilaren 1etik aurrera hasten den lehen zergaldia izango litzatekeelako).\nZer eduki zehaztu behar dira Bizkaiko Foru Aldundiaren TicketBAI Software Garatzailearen Erregistroan alta emateko eskaerarekin batera erantsi beharreko memorian?\nMemoriak software bermatzailearen zehaztapen arauemaileak eta teknikoak eta software bermatzailearen erregistroan alta emateko adierazpena arautzen dituen 1482/2020 Foru Aginduaren 11. artikuluaren 5. zenbakian adierazitako espezifikazioak eta egitura jaso behar ditu.\nZehazki, memorian honako alderdi hauek deskribatu behar dira:\nSoftware mota: mahaigaineko aplikazioa eta/edo arkitektura banatuko aplikazioa.\nEragiketen alta emateko fitxategiak software bermatzailearekin kateatzeko prozesua.\nTicketBAI sistemak esan nahi du faktura bakoitzak aurreko faktura identifikatu behar duela. Kateatzeko betekizuna fakturazio-sistemaren funtzionamenduaren araberakoa da, eta hori da memoria deskribatzailearen puntu honetan adierazi behar dena. Kateatzeari buruzko informazio gehiago duzu 93. zenbakia duen ohiko galderan.\nAlta-fitxategiak sinatzeko eta software bermatzailearekin egindako eragiketak deuseztatzeko prozesua, bereziki adieraziz zer ziurtagiri elektroniko mota erabil ditzakeen software bermatzaileak sinadura-prozesurako.\nZiurtagiriez gain, sinadura-prozesua ere adierazi behar da, fluxua/arkitektura (bezeroa, zerbitzaria) eta algoritmoak, liburu-denda kriptografikoak edo erabilitako kanpo-zerbitzuak deskribatuz.\nSoftware bermatzaileak sortzen dituen faktura edo egiaztagiri motak, bereziki, softwareak honako hauek sortzen dituen adieraziz:\nFaktura sinplifikatuak eta/edo osoak.\nPaperezko fakturak eta/edo faktura elektronikoak.\nIdentifikazio-kodearen eta QR kodearen kokapena, 1482/2020 Foru Aginduaren 6. artikuluan xedatutakoaren arabera.\n1482/2020 Foru Aginduaren 9. artikuluan aipatzen den informazioa pantaila bakar batean aurrez aurre egiaztatzeko aukera ematen duen softwarearen aukera identifikatzea (software bermatzaileen aurrez aurreko egiaztapenaren funtzionaltasuna).\nSoftware bermatzailearekin alta emateko eta eragiketak deuseztatzeko fitxategiak biltegiratzeko sistema.\nAtal honetan aplikazioak sortutako TicketBAI fitxategiak non biltegiratzen diren deskribatu behar da, softwarearen zergadun erabiltzaileak epe horretan gorde behar baititu (oro har, preskripzio- eta iraungitze-epea). Informazio hori eskatzearen helburua da identifikatu ahal izatea zer espaziotan biltegiratzen diren fitxategi horiek, aplikazioaren instalazioaren arabera.\nPosible al da software desberdinak erabiltzea Batuz betebeharrak betetzeko?\nBai. Aukera desberdinak bereiz daitezke.\nAlde batetik, fakturatzeko balio duen softwareak, TicketBAI baldintzak betez (faktura igorri aurretik XML sortuz eta sinatuz), ez du zertan izan 1.1 azpikapituluetako idatzoharrak EEELra bidaltzeko erabiltzen den software bera.\nGainera, hainbat software bermatzaile konbinatu daitezke, adibidez, "Egin zure faktura" eta TicketBAI Software Garatzailearen Erregistroan inskribatutako software bermatzaile bat edo gehiago erabiliz.\nBestalde, TicketBAI fitxategirik ez duten EEELren kapituluetako gainerako idatzoharrak (adibidez, gastuen eta jasotako fakturen idatzoharrak) beste software baten bidez egin daitezke.\nMezu informatikoak erabiltzeaz gain, kasuan kasuko formulario elektronikoak eskuz betez egin daitezke EEELren idatzoharrak.\nZein ziurtagiri erabil daitezke TicketBAI fitxategiak sortzeko eta EEELren idatzoharrak ordezkatuen izenean bidaltzeko? (aplikagarria aholkularientzat, adibidez)\nZergapekoen ordezkariek (aholkulariek, adibidez) TicketBAI baldintzak betez fakturak sor ditzakete beren ordezkatuen izenean, bai eta ordezkatzen dituztenen EEELren idatzoharrak bidal ditzakete ere. Bereizketa bat egin behar da fakturen sorreraren eta idatzoharren bidalketaren artean.\nTicketBAI fakturak sortzea.\nAholkulariak "Egin faktura" ez den software bermatzaile bat erabiliz jaulki ahal izango ditu fakturak. Kasu horietan, bere bezeroen ordezkari gisa jarduteko, aholkulariak TicketBAIk onartutako ziurtagiriren bat izan beharko du, bere aplikazioaren arkitekturaren arabera, TicketBAI fitxategiak sinatu ahal izateko, bere bezeroen izenean eta haien kontura. Hau da, aholkulariak TicketBAI fitxategiak sinatuko ditu bere ziurtagiriarekin.\nBere bezeroen izenean eta kontura sortzen dituen fakturengatik, "Hirugarrenek edo hartzaileak jaulkitako faktura" eremuko "T" gakoa markatu beharko du.\nBezeroen ordezkari gisa aholkulari batentzat onartutako ziurtagiriak honako hauek dira:\nEEELen idatzoharrak Ogasunari bidaltzea.\nIdatzoharrak zergapeko baten izenean EEELra igorri ahal izateko, ordezkariak sinadura elektronikoko ziurtagiri bat aurkeztu beharko du (hirugarrenak ordezkatzeko aukera ematen duena eta Bizkaiko Foru Ogasunean zergadun horren ordezkari gisa agertzen dena). Batuzen eta TicketBAIn ere erabil daitezke gaur egun Bizkaibai/Egoitzan bezeroen izenean adierazpenak aurkezteko erabiltzen diren ziurtagiriak.\nAurrekoaz gain, bezeroen EEELko oharrak ere kontsulta ditzakete, bai EEElaren aplikazioan sartuz, bai BFAren sarrera masiboen zerbitzuko kontsulta-eragiketen bidez beren softwaretik sartuz.\nSoftwarea garatzen duen pertsona edo erakundea naiz, eta nire softwarea Batuzera egokitu nahi dut. Non egin ditzaket probak?\n2020ko azaroaz geroztik, Bizkaian zabalik dago EEELren proba esparrua. Horren arabera, softwarea garatzen duten enpresek aukera dute beren aplikazio informatikoen funtzionamendu egokia frogatzeko, EEELren oharrak dituzten fitxategi informatikoak Bizkaiko Foru Aldundira bidalita. Behar duzun informazio guztia eskura dezakezu www.batuz.eus webguneko dokumentazio teknikoaren atalean. Bidalitako datuek proba-datuen tratamendua baino ez dute izango, eta probei buruzko gorabehera guztiak www.batuz.eus postontziaren bidez kontsultatu ahal izango dira.


Goierri KE :: DURANGOTIK ESKU HUTSIK\nDURANGOTIK ESKU HUTSIK\nGoierri Saskibaloia | 2017/11/13 | goierrike.eus\nLarunbatean atsaldeko 18:30tan lehen taldeari kantxa mitiko bat bisitatzea tokatu zitzaion\nLarunbatean atsaldeko 18:30tan lehen taldeari kantxa mitiko bat bisitatzea tokatu zitzaion orain arte egindako lan onari jarraipena emateko.\nTaldea gogo askorekin bidaiatu zen Durangora garaipena urretxura ekartzeko asmoz aurreko astean liderraren aurka gutxigatik saririk gabe geratu ondoren. Partido zaila genuen aurrean, alde batetik, Durangoko taldea bigarren dagoelako sailkapenean, bestetik, maila honetan esperientzia handia duen taldea delako, gainera azken urteetan beti goiko postuetan ibili dira. Bagenekien 40 minutu lehiatzen bagenituen partidoa eramateko aukera asko izango genuela eta halaxe izan zen.\nPartidoko lehen minutuak azkar eta orekatsu joan ziren, lehen laurdenaren erdialdean Durangotarrek 7 puntutako abantaila lortu zuten, 13-7, baina ondorengo minutu on batzuen ondorioz laurdena 3 behera bukatu genuen 17-14-ko markagailuarekin.\nBigarren laurdenaren lehen minutuak berdin joan ziren etxeko taldeak abantaila txikiak lortuz, baina defentsako akats batzuen erruz laurdena bukatzeko 3 minutu falta zirenean Durangotarrek partidoko abantaila haundiena lortu zuten, 32-21, hala ere, 11 puntu horietatik 4 puntutara pasa ginen azken minutuetan egindako esfortzuagatik, horrela, 34-30 islatzen zuen markagailuak atsedenakdian.\nAurretik esan bezala, partidoa urretxura eramateko falta ziren 20 minutu lehiakorrak egin behar genituen. Atsedenalditik bueltan, taldea kontzentraturik eta gogotsu atera zen, partido osoan zehar generaman parekotasunarekin jarraituz hirugarren laurdeneko azken 3 minutuetara 46-42 iritsi ginen, orduan, taldearen minutu hoberenak heldu ziren eta 0-9-ko partzial bati esker 5 gora jarri ginen, 46-51. Zoritxarrez, bizkaitarrek hiruko eta saskiratze on bati esker berdinduta utzi zuten markagailua laurdenaren bukaeran, 51-51.\nAzken laurdenean dena erabakitzeko zegoen, hasieratik etxekoek eraman zituzten abantailak 6 puntutako maximoa lortuz, hala ere, partidoa amaitzeko 3 minutu falta zirenean aurretik jarri ginen markagailuan, 64-65. Azken minutura 1 behera iritsi ginen, 68-67, orduan defentsa on baten ondorioz baloia lapurtzea lortu genuen kontraerasoan ateraz baina ezin izan genuen asmatu saskiratzea lortzea. Etxekoek jaurtiketa libreetan zuten partidoa irabazteko aukera eta ez zituzten desaprobetxatu. Partidoa berdintzeko hirukoa ere eduki genuen baina aurreko astean bezela baloiak ez zuen sartu nahi izan. Azken emaitza, 74-67-koa izan zen.\nPena bat beste garaipen bat berriro ere azken minutuetan ihes egin izanak baina zihur horrela lehiatzen jarraitzen badugu garaipenak bata bestaren atzetik etorriko direla. Lanean jarraitzea besterik ez da geratzen!\nHurrengo larunbatean etxean jokatzea suertatzen zaigu bilboko Unamuno taldearen aurka arratsaldeko 16:00tan. Animatzera etortzeko gonbidapena zabaltzen dugu hemendik!\n25 SEGUNDU Junior Mutilak\nILUSIOA Kadete Neskak\nBADATOR 3X3 SAN JOAN TXAPELKETA !!! goierrike.eus\nDENBORALDIA BOROBILTZEKO: GIPUZKOAKO TXAPELDUNAK Infantil Mutilak\nEta eguna iritxi da Lehenengo Maila\nASKO SUFRITUTAKO GARAIPENA FINAL ERDIETARA SAILKATZEKO Junior Mutilak\n2018. Desarrollado por Cicenetworks, SLU


Lekeitioko eskolako patioa denona da!\nLekeitioko eskolak Elkartoki programan parte hartu du 16-17 ikasturtean zehar. Patioaren inguruko hausnarketa egitea, patioko eta eskolako sasoian nolako joerak zeuden aztertzea eta egokiak ziren ala ez eta aldatu beharra ote zegoen hausnartzea zen hasierako asmoa. Urteak daramatzate horretan lanean hezkidetza proiektuaren eta “baloi gabeko eguna” bezalako egitasmoen bitartez. Hasierako hausnarketa horren ondoren interbentzia egitea erabakiko balitz zer egin eta nola aztertzea izango litzateke bigarren pausua.\nProzesu honetan zehar eskolaren inguruko eragile guztiek parte hartu dute: ikasleak, irakasleak, familiak, begiraleak eta Udala. Batzarrak eta galdetegiak egin dira guztien ikuspegia, nahiak eta eskaerak ezagutzeko.\nMartxoaren erdialdean Ttipi Studiok proiektuan lan egingo zuen artista, Ismael Iglesias, aurkeztu zien. Berarekin lanean hasi ziren, LH5.mailako neska-mutilekin. Esperientzia aberatsa izan da, batez ere ikasleentzat, ilusio handiz lan egin dute.Egindako lanaren eragile zuzenak zirenez, zaintzeaz ere gehiago arduratu dira.\nMaiatzean eta ekainean gurasoak izan dira eraldaketa lanetan parte zuzena izan dutenak. Familiekin harremanak sendotu dira, lan giro polita izan dute. Senide batzuk asko inplikatu izan dira eta hurrengo ikasturteetan egiteko proposamen berriak egin dituzte.\nGiro ederra sortu da patioaren inguruan, espazioari zein harremanei dagokienez.\nProiektuaren argazkiak: http://larrotegi.blogspot.com.es/p/blog-page.html\nElkartoki programari buruzko informazioa: http://elkartoki.com/


Gazte label: gazteria politika publikoen kontraste formazioa Gazte label: gazteria politika publikoen kontraste formazioa\nEGK-k gazteria politika publikoen kontrastea egiteko formazio saioak antolatuko ditu abenduan\nEGK-k gazteria politika publikoen kontrastea egiteko formazio saioak antolatuko ditu abenduan Gazte Label ekimenaren barruan. Honen helburu nagusiena, gazteen perspektiba batetik, kolektibo honentzat zuzenduta dauden gazteria politika publikoen kontrastea egin eta kalifikatzeko sistema bat garatzea da, guztion parte-hartzearekin: gazteak eta administrazioak. Azken finean, gazteria politika publikoetan hobekuntzak egitea bilatzen da, eta beraz, gazteen egoera hobetzeko ekarpenak egitea. Hauek dira ekimenaren gakoak:\n– Gazte eta administrazioen artean elkarrizketarako bide berritzaileak garatzea.\n– Informazioa zabaltzea eta elkartrukatzea administrazioen artean.\n– Gazteria politika publikoetan egiten diren praktika onei aitorpen bat ematea.\n– Orohar, gazteen egoera hobetzea eta hauentzako kalitatezko enplegua eskaintzen duen gizartea garatzea\nGaratzen ari den proiektu pilotua da eta abian jarri ahal izateko EGK-ko elkarteen kontrastea eta laguntza behar da. Gazteriaren Kontseiluak bi formazio saio antolatu ditu, programaren xehetasun gehiago emateko: Zer da GazteLabel-a? Zeintzuk dira bere helburuak? Zein proiektu kontrastatu daitezke? Zer pauso jarraitu behar dira? Nola egiten da prozesua? Horrelako galderak bi hitzordu hauetan erantzungo dira:\nGazte Label Gasteizen\nTokia: Euskadiko Gazteriaren Kontseiluaren egoitza (Ramiro de Maeztu kalea, 15, behea)\nGazte Label Bilbon\nTokia: Euskadiko Gazteriaren Kontseiluaren egoitza (Autonomía kalea 44, behea)\nEGK-k formazioa jaso izanaren ziurtagiria emango die parte-hartzaileei.\nGazteLabel-aren informazio gehiago, dokumentu honetan irakur daiteke:\nEkimenaren gaineko edozein galdera egin edo argibide eskatzeko, deitu 945-220601 telefonora edo idatzi email bat bizibaldintzak@egk.eus helbidera (Amaia).


Donostiako Sustapena - Fomento de San Sebastián - SmartKalea proiektuak energia %53 aurreztea lortu du argiteria publiko adimentsuaren sistemari esker\nHome Gaurkotasun-albisteak Ekitaldiak Smart Energy-en ekitaldiak SmartKalea proiektuak energia %53 aurreztea lortu du argiteria publiko adimentsuaren sistemari esker\nSmartKalea proiektuak energia %53 aurreztea lortu du argiteria publiko adimentsuaren sistemari esker\nAzteazkena, 2016 Otsaila 03\nGastua murriztea lortu da pertsonen presentzia detektatzen duen argiteria-sistemaren bidez. Gainera, LED sistema tradizionalari gehituta, argiteria publikoan energia %88ra bitarte aurrezteko aukera eskaintzen du. Halaber, aurrezpena garrantzitsua izan da etxebizitza eta saltokietan, jarritako kontagailu adimentsuei eta banako aholkularitzari esker. Aurten, Ekonomia Bultzatzeko Zinegotzigoak adierazi duenaren arabera, Donostiarako Smart City proiektuaren esparruan, proiektuan parte-hartzaile gehiago izatea aurreikusten da eta hiriko enpresen proiektu berritzaileak sartzea, Alde Zaharrean smart produktu berriak garatu ahal izateko.\nKale Nagusiko SmartKalea proiektuaren baitan honako datu hauek eskuratu dira:\nEtxebizitzetan %12 murriztu da kontsumo energetikoa\nKale Nagusian biltzen da pertsona-kopuru gehien, eta horrek balio komertziala ematen dio.\nKalean pasatako pertsonen %1 gutxi gorabehera sartzen da saltoki bakoitzean, eta batzuetan %5era ere iristen dira.\n%40ak 10 minutu baino denbora gutxiago behar du kalea zeharkatzeko.\nSmartKalea proiektua 2014ko urtarrilean sortu zen, ingurumen-arloko iraunkortasuna, energia-eraginkortasuna, herritarren parte-hartzea eta gardentasuna sustatzeko helburuarekin, puntako teknologia erabiliaz, eta Kale Nagusian gauzatu da, Donostiako Alde Zaharreko kale nagusietariko batean. Proiektua Ekonomia Bultzatzeko Zinegotzigoak bultzatu du, eta Energia Berriztagarriak, Energia Eraginkortasuna eta Smart proiektuak SmartEnergy klusterraren bidez bultzatzeko Donostiako Sustapenak egindako apustuaren barnean kokatzen da; klusterrean, sektore horretako agente nagusiak biltzen dira. Ekonomia Bultzatzeko, Merkataritza, Turismo eta Ostalaritzako zinegotzia den Ernesto Gascoren esanetan, “proiektuak izaera parte-hartzailea du, kaleko saltokien eta egoiliar-herritarren lanarengatik nahiz tokiko enpresen lankidetzarengatik, haientzat proiektua aukera ekonomikoa baita, haien teknologiak benetako ingurunean frogatzeko plataforma bilakatu da-eta. Hori guztia Kale Nagusian bertan egin da, jende asko biltzen den kalean, Donostiako herritarrak nahiz bertaratzen diren bisitariak eta turistak. 2016. urtean, SmartKalea proiektuak bizirik jarraituko du, eta horren barruan ekimen berriak abian jarriko dira”.\nProiektuan Donostiako Udaleko Departamentu ezberdinek hartzen dute parte: Ingurumen Departamentua, Hiriko Azpiegituren eta Zerbitzuen Departamentua, Mugikortasun Departamentua eta Udaleko Informatika Zentroa. Donostiako Sustapenak koordinatzen ditu, eta , horiez gain, kolaboratzaile teknologiko hauek aurkitzen dira:\nUhin Energía: energia-eraginkortasuna saltokietan\nEnea: energia-eraginkortasuna etxebizitzetan\nDinycon: pertsonak zenbatzeko eta pertsonen tracking sistemak\nAranconta: uraren kontagailu adimentsuen instalazioa eta kudeaketa\nMirankonta: uraren kontagailu adimentsuen teknologiaren garapena\nPhillips: argiteria adimentsua\nSICE: argiteria adimentsuaren instalazioa\nAipatzekoa da saltokiek proiektuan izan duten parte-hartzea eta inplikazio aktiboa; era horretan, lankidetza publiko-pribatuaren eredu berria sortu ahal izan da, eta horrek kalearen Smart izaera indartzen lagundu du, kaleko saltokiei kokapen edo maila berezia ematearekin batera, baliabide teknologi ezberdinak jarriaz, negozioen kudeaketa hobetu ahal izateko. 2015. urtean zehar, guztira 25 saltoki/ostalaritzak eta 62 etxebizitzak hartu dute parte proiektuan Energia Eraginkortasunaren eremuan. Horrela, elektrizitatearen eta uraren kontagailu adimentsuei esker, kontsumoak monitorizatu ahal izan dituzte. Ildo horretan, datuen segimendua, aholkularitza eta energia aurrezteko eta energiaren inguruan kontzientziatzeko neurriak proposatu dira; baita ere, IKT prestakuntza-jarduerak eta proiektuak saltokietan jartzea (10 saltoki banako aholkularitzarekin). SmartKalea proiektuak Smart Cities 2015 saria jaso du SOCINFO Fundazioaren eskutik, eta, era horretan, proiektuaren barruan denbora horretan ondo egindako lana eta ahalegina saritu dira.\n1) Argiteria Adimentsuaren sistema\nPhilips enpresak banatutako argiteria adimentsuaren sistemak puztuz puntu kontrolatzeko aukera eskaintzen du urrunetik, intentsitate-mailak erregulatuaz eta une bakoitzeko premien arabera pizteko eta itzaltzeko ordutegiak zehaztuaz. Bestalde, detektatzeko sistemari esker, pertsonen presentzia antzemateko sentsoreak jartzen dira, eta mugimendua denbora errealean detektatzen dute; horrela, argiaren intentsitate-maila egokitu daiteke pertsonen zirkulazioaren arabera. Telekudeaketa eta presentzia detektatzeko aukera batuta, instalazioa ahalik eta eraginkorrena izatea lortzen da, argiaren kalitatea galdu gabe LEDen argi zuriari esker. Oinezkoen zonetan sistema horiek erabilita, oinezkoek segurtasun-maila altuena sentitu dezakete; gainera, gaueko zerua kontserbatzen da eta hiriari energia aurrezteko aukera eskaintzen die. Donostia kasko historikoan teknologia hori duen lehen hiria da Espainian. SmartKalea proiektuaren barruan, erreferentea izan nahi da estatuan zein nazioartean, herritarrei nahiz ingurumen-mailan eskaintzen dituen onurengatik.\nHona hemen horren inguruan eskuratutako zenbait datu:\nPresentzia detektatzeagatik, kontsumoa %53 aurreztu da.\nSodiozko Lurrunaren teknologiaren ordez LED jartzearekin potentzia %74 aurreztea lortu da.\nBi aurrezpenak batuta, guztira %88 aurreztu da kontsumo elektriko publikoan.\n2) Elektrizitate eta ur kontsumoak saltokietan eta etxebizitzetan\nIkusi enpresarekin batera garatutako Integrazio Plataformaren bidez, hainbat sistema denbora errealean monitorizatzen eta integratzen dira, informazioa gurutzatuta: Energia Elektrikoaren kontagailu adimentsuak, Uraren Kontagailu adimentsuak, Pertsonen Zenbaketa eta Tracking, ingurumen-datuak, eguraldiari buruzko informazioa eta hiriko gertaeren gaineko informazioa.\nDatuak aztertu eta gero, honako ondorio hauek atera dira:\nSaltoki batzuek batez beste %50eko aurrezpena lortu dute kontsumo elektrikoan (%62era ere iritsi dira).\nUdan, saltokiek energia elektriko gehiago kontsumitzen dute aire egokituaren sistemak direla-eta.\nEtxebizitzen ur-kontsumoa, oro har, oso egonkorra da urte osoan.\nUr gehien asteburuetan eta eguerdian kontsumitzen da.\nOstalaritzan kontsumitzen da ur gehien.\n3) Pertsonak zenbatzeko sistemak\n2015ean, halaber, abian jarri da pertsonak zenbatzeko sistemaren proiektua, detekzio termikoaren teknologian oinarritua, eta Alde Zaharreko hiru kaletan gauzatu da: Kale Nagusia, San Jeronimo eta Narrika. %95etik gorako fidagarritasuna du, eta kale horietan pertsonek egindako sarrerak nahiz irteerak detektatzen ditu. Gainera, pertsonak errotazioan kontatzeko sentsorea instalatu da Kale Nagusiko 4 saltoki piloturen barruan: Ada Kirolak, Cabo Rojo, Kukusumuxu eta Irulea. Pertsonak zenbatzeko sistema horien osagarri gisa, pertsonen tracking sistema jarri da Kale Nagusiko 4 puntutan, herritarren mugimendu-patroiak ezagutu ahal izate aldera. Proiektua Dinycon enpresarekin elkarlanean garatu da.\nDatuak aztertu eta gero, hona hemen ateratako zenbait ondorio:\nKale Nagusian ibiltzen da pertsona gehien, beste kaleetan baino %30 gehiago; beraz, kale horretako balio komertziala alboko kaleetakoa baino handiagoa da.\nJende gehien egun hauetan biltzen da: Santo Tomas eguna, Estropaden igandeak eta Aste Nagusiko igandea.\nEuria egiten duenean, jende gutxiago ibiltzen da kalean.\nHorrez gain, Kale Nagusian igarotako pertsonen tracking sistemaren bidez, ondorio hauek atera dira:\n%40ak 10 minutu baino gutxiago behar ditu kalea igarotzeko; ziur aski iragaitzazko norbait izango da.\n%20ak 10 eta 30 minutu artean igarotzen du; baliteke jardueraren bat egiten geratu izana (erosketa, poteoa, e.a.).\n%18ak 30 eta 90 minutu artean igarotzen du; hemen sartuko lirateke jatetxeetako bezeroak edo erosketa handiagoak egiten dituztenak.\n%20a 90 minutu baino gehiago egoten da; saltokietako langileak eta egoiliarrak izango dira.\nSmartKalearen barruan 2016. urterako aurreikusitako jarduerak\nParte-hartzaile kopurua gehitzea; hots, beste 30 saltoki eta 45 etxebizitza sartzea.\nEnergia elektrikoa monitorizatzeko gailu berriak eta uraren kontagailu adimentsuak instalatzea.\nProiektuan inplikaturiko egoiliarren eta saltokien artean kontsumitzaileen elkartea sortzea, energia elektrikoa eta jatorri berriztagarrikoa elkarrekin erosteko.\nProiektu berritzaileen deialdi irekia egitea hiriko enpresei, Alde Zaharrean Smart produktu berriak garatu eta aztertu ditzaten, eta proiektu eta instalazio horien kudeaketa eta segimendua egitea.\nPertsonak zenbatzeko sistema Alde Zaharreko punturik esanguratsuenetan ere jartzea eta sistema hori saltokien barnean jartzea bultzatzea.\nEguzki kargagailu adimentsua jartzea gailu mugikorrentzat, herritarrentzat Smart sistemak sartu ahal ditzakeena.


Haurrentzako tailerrak Aginagan larunbatean - Aginaga - Noaua.eus\nHaurrentzako tailerrak Aginagan larunbatean\nNoaua Aldizkaria 2019-10-25 08:44\nHiru orduko arratsalde pasa antolatu du Antxomolantxa Elkarteak larunbaterako. Datozen ikastaro gehiagoren berri lerrootan.\nEskulan tailerrak Aginagan\nEkoplastilina, artilea eta kandelak lantzeko eskulan tailerrak antolatu ditu Antxomolantxa Elkarteak Aginagan larunbatean, urriaren 26an, 16:30-19:30 artean, Aginagako ludotekan. 5 urtetik gorakoei zuzendua egongo den ekimenerako sarrera doakoa izango da.\nAzaroaren 5era arteko epea dute interesdunek Ahalduntze Eskolak antolaturiko ikastaroan doan izen emateko. Udal Parekidetasun Sailean, 943 377 110 telefono zenbakian edo parekidetasuna1@usurbil.eus helbidean bideratu ahalko da izen ematea. Usurbilgo bizilagunek lehentasuna izango dute. Saioak asteazken hauetan, 17:00-19:00 artean izango dira Harane futbol zelaiko Kalezar 38A lokalean: azaroaren 6an eta 20an, abenduaren 4an, urtarrilaren 15ean eta 29an, otsailaren 12an eta 26an, martxoaren 25ean, apirilaren 22an eta maiatzaren 6an eta 20an.\nKantu zaleak, plazara\nUsurbilgo Euskal Kantu taldeak abestera plazara irteteko hitzordu berria finkatua du larunbaterako, urriak 26. 12:30etan Mikel Laboa plazatik abiatuko den kantu-jira antolatu dute. Ohi bezala, kantu-liburuxka hartu eta abestera animatzen dute. Gogoan izan, astelehenero biltzen da Kantu Taldea ikastarorako, 18:00-19:00 artean Agerialdeko musika gelan.


Irekia Eusko Jaurlaritza - Gobierno Vasco :: Azpiazu, sailburua EH-BILDU legebiltzarreko taldeen ordezkariekin bilduko da, aurrekontuen inguruko negoziarekin jarraitzeko, eta horrela, EAEko 2019ko Aurrekontu Orokorrak onartu ahal izateko akordio bat lortzeko\n<iframe src="https://www.irekia.euskadi.eus/eu/embed/videos?flv_video=2018%2F11%2F16%2Fnews_50134%2Fazpiazu_bildu.flv" width="320" height="210" allowfullscreen></iframe>\nAzpiazu, sailburua EH-BILDU legebiltzarreko taldeen ordezkariekin bilduko da, aurrekontuen inguruko negoziarekin jarraitzeko, eta horrela, EAEko 2019ko Aurrekontu Orokorrak onartu ahal izateko akordio bat lortzeko Iturria: Irekia\nFOTO_1_BILDU.jpg Iturria: Irekia\nFOTO_BILDU_2.jpg Iturria: Irekia\nazpiazu_bildu.jpg Iturria: Irekia\nEUSKO JAURLARITZAK LEGEBILTZARREKO EH BILDU TALDEARI EGINDAKO ESKAINTZA, 2019KO EUSKADIKO AURREKONTUEN NEGOZIAZIORAKO\nJaurlaritzak 2019ko Aurrekontua handitzeko duen benetako marjina erabilgarria 370 M€-koa da.\nGastu erregela aplikatzetik (270M/€) gehi hasierako sapaia 100 M€-tan handitzeko aukeratik sortutako kopurua da, hidrokarburoen fiskaltasuna dela eta izaera egonkorreko diru-sarrera osagarriak daudelako.\nAurrekontu proiektuan sartu beharreko proposamenak ikuspegi bideragarritik (eskumenen esparruaren barruan), errealistatik eta aurrekontu erabilgarritasunarekin bat datorrenetik planteatu behar dira.\nEusko Jaurlaritzako helburu estrategikoetako bat ekitaldia superabitarekin amaitzea da, eta horrek Hezkuntzan, Osasunean, Etxebizitzan, Ingurumenean… finantzen ikuspegitik jasangarriak diren inbertsioak egiteko aukera ematen dio, eta horiek ez dute eraginik gastu erregelan (54,4M/€2018an). Aurrekontuak onetsiz gero, EH BILDUk eragina eduki ahal izango luke 2019an aukera horretatik sortutako zenbatekoaren banaketan. (50M/€ izan daitezke)\nBaliabideak aurrekontuetara esleituta daude jadanik, lehen aldiz, talde politiko guztiei aurrekontuaren diseinuan parte hartzeko aukera eskaini zitzaien arren, Gobernu Kontseiluan Aurrekontuen Lege Proiektua onetsi aurretik.\nDIRU-SARREREN BERMERAKO EUSKAL SISTEMAREN HOBEKUNTZA ETA GARAPENA: 35M/€\nEusko Jaurlaritza EZIN da pentsioen arloan sartu. Estatuaren eskumena dira.\nEz da Jaurlaritzak bereganatutako eskumena. Aurrekontuen Legearen aurrean helegitea aurkeztea eragin dezake.\nEusko Jaurlaritzaren esku Diru-sarreren Bermerako Euskal Sistema dago. Arlo horretan, proposamena hau da:\nDSBE-RGIaren zenbatekoaren hazkundea, %3,5 2019an eta %3,5 2020an. 500 hartzaile guztientzat.\nHazkunde horren bitartez, hartzaile pentsiodunak 732€ kobratzetik 758€ (2019) , 785 (2020) kobratzera igaroko lirateke.\nBatzuen eta besteen artean bereizketak egitea ez da ekitatiboa, eta alde horiek, Estatuak pentsioen alorrean daudela ulertzeko arriskua sortuko luke. Hori dela eta, helegitea aurkeztu ahal izango luke aurrekontuaren aurrean.\nLANBIDEn Unitate espezializatua sortzea, pentsiodunen DSBE-RGI prestazioen kudeaketara zuzendua.\nHorien beharra duten eta eskakizunak betetzen dituzten pertsonei laguntzetara heltzeko neurrien berri ematea.\nHorrez gain, Eusko Jaurlaritzak beste pauso bat ematen du, eta kolektibo hartzaile batekin duen konpromisoa agertzen du, euren kargura adingabeak dituzten familiekin, hain zuzen ere. Arlo horretan hau eskaintzen du:\nGuraso bakarrari dagokion osagarria igotzea: 50,40€-tik 100,80€-ra. (8.900 hartzaile).\n100 €-ko osagarri gehigarria sartzea bere kargura 3 adingabe edo gehiago dituztenentzat (2.750 hartzaile).\nErrolda eta bizileku efektiboa murriztea 3 urtetik 2 urtera, euren kargura seme-alabak dituzten familientzat (700 hartzaile)\nENPLEGU POLITIKAREN HOBEKUNTZA ETA GARAPENA: 45M/€\nEgoera okerrean dauden eskualdeak biziberritzera zuzendutako jarduketa plana, enplegua eta jarduera hobetzera zuzendutako jarduketa integralen bitartez, 2019 eta 2020 ekitaldietan gauzatu beharreko 40 milioiko hornidurarekin (20M/€ urtean).\n“Lehen Aukera” programa egokitzea, bete behar diren beharren arabera handitzeko aukera aurreikusiz.\nEgoera okerrean dauden kolektiboen (gazteak, emakumeak eta langabezian denbora asko daramatenak) laneratzeari laguntzeko programak egokitzea, bete behar diren beharren arabera handitzeko aukera aurreikusiz.\nEnpleguaren sustapenerako tokiko ekintzetara zuzendutako deialdiak berriro formulatzea, lana aurkitzeko zailtasun bereziak erakusten dituzten pertsonen arreta egokia eta jarraitua bermatzeko xedez, garapen agentziekin elkarlanean, eta tokiaren eta eskualdearen errealitatea kontuan izanda.\nLangabezian denbora asko daramaten pertsonen birziklapenerako, eta laneratzerako ekintzak finantzatzeko Funts Publikoa eratzea, LANBIDEren eta enpresen laguntzarekin.\nSoldata tartea desagerrarazteko ekintza plana onestea eta martxan jartzea, beste neurri batzuen artean, Gizonen eta emakumeen arteko ordainketa berdintasuna aztertzeko plan berezia eta kontratazio publikoan soldata tartea murrizten aurrera egiteko gizarte arloko klausulak sartzea.\nEnpresei eta erakunde pribatuei berdintasun planak aurrera eramateko ematen zaizkien laguntza programak egokitzea, bete behar diren beharren arabera handitzeko aukera aurreikusiz.\nEtxeko langileei zuzendutako programa berezia martxan jartzea, euren enplegu beharrekin (lan baldintzak, arriskuen prebentzioa, ikuskapen kanpainen egokitzapena, etab.), prestakuntzarekin (gaitasunen egiaztapena, autoenplegurako prestakuntza, etab.) eta ekintzailetza kolektiboarekin (aholkularitza espezializatua, tutoretza, etab.) erlazionatutako neurriak kontuan hartuz.\nGizarte arloko ekonomiari bultzada emateari dagokionez, gizarte arloko ekonomiaren adierazpen ugarietan (kooperatibak, lan sozietate anonimoak, etab.) ekintzailetza kolektiboa sustatzera zuzendutako programa martxan jartzea, prestakuntza, aholkularitza espezializatua, tutoretza, laguntza tekniko-juridikoa… eta laguntza ekonomikoak emanez.\nEkonomia zirkularra sustatzeko plana onestea eta martxan jartzea. Bertan, Eusko Jaurlaritzak arlo horretan aurrera daramatzan ekimen guztiak bilduko lirateke, garrantzia berezia emanez Gobernu Kontseiluak 2016an onetsi zuen “Euskadiko Erosketa eta Kontratazio Publiko Berdearen 2020ko Programari”.\nEH BILDUrekin aurrera eramandako aurrekontuen negoziazioaren zenbateko osoa 80M/€-tan koantifikatzen da, eta kopuru horri, finantzen aldetik jasangarriak diren 50M/€-ko inbertsioetan eragina izateko aukera gehitu behar zaio.\nVitoria-Gasteizen, 2018ko azaroaren 16an\nintervencion_azpiazu_interb... behera kargatu (50 MB)\nazpiazu_akordioa_iritsi_eu.mp3 behera kargatu (2 MB)\nazpiazu_bilera_eh_bildu_pen... behera kargatu (2 MB)\nazpiazu_bilera_eh_bildu_enp... behera kargatu (2 MB)\nazpiazu_akordioa_iritsi_eu.mp4 10 MB\nazpiazu_bilera_eh_bildu_enp... 10 MB\nazpiazu_bilera_eh_bildu_pen... 10 MB\nOFERTA_GOBIERNO_VASCO_EH_BI... 50 KB (application/vnd.openxmlformats-officedocument.wordprocessingml.document)


Argers - Wikipedia, entziklopedia askea.\nArgers Frantziako udalerria da, Marne departamenduan dagoena, Ekialde Handia eskualdean. 2013an 103 biztanle zituen.\n49°04′07″N 4°51′18″E / 49.0686°N 4.855°E / 49.0686; 4.855Koordenatuak: 49°04′07″N 4°51′18″E / 49.0686°N 4.855°E / 49.0686; 4.855\nChaudefontaine, Dommartin-Dampierre, Élise-Daucourt, Sainte-Menehould eta Verrières\n62 (%53.9) 55 (%47.8)\n2007an Argers udalerrian erroldatutako biztanleak 103 ziren. Familiak 42 ziren, horien artean 10 pertsona bakarrekoak ziren (5 bakarrik bizi ziren gizonak eta 5 bakarrik bizi ziren emakumeak), 14 seme-alabarik gabeko familiak ziren eta 18 seme-alabak dituzten bikoteak ziren.\n2007an 48 etxebizitza zeuden, 42 familiaren etxebizitza nagusia ziren, 4 bigarren erresidentzia ziren eta 1 hutsik zegoen. 47 etxeak ziren eta 1apartamentu bat zen. 42 etxebizitza nagusietatik 38 bere jabearen bizilekua ziren eta 5 alokairuan okupaturik zeuden; 1ek bi gela zituen, 3 etxek hiru zituzten, 13 etxek lau zituzten eta 25 etxek bost zituzten. 34 etxek euren parking plaza propioa zuten azpian. 15 etxetan ibilgailu bat zegoen eta 26 etxetan bat baino gehiago zituzten.\nArgers udalerriko biztanleria-piramidea 2009an .\n2007an lan egiteko adina zuten pertsonak 69 ziren, horien artean 45 aktiboak ziren eta 24 inaktiboak ziren. 45 pertsona aktiboetatik 43 lanean zeuden (27 gizon eta 16 emakume) eta 2 langabezian zeuden (2 emakume eta 2 emakume). 24 pertsona inaktiboetatik 11 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.\n2007an zeuden 6 komertzioetatik, 5 eraikuntza enpresak ziren eta 1 ibilgailuen saltze eta konpontze enpresa zen.\n2000. urtean Argers udalerrian 4 nekazaritza-ustiategi zeuden.\nDommartin-Dampierre (2,2 km)\nÉlise-Daucourt (2,6 km)\nBraux-Sainte-Cohière (3,3 km)\nSainte-Menehould (3,6 km)\nChaudefontaine (3,6 km)\nVerrières (3,7 km)\nAzken aldaketa 13 otsaila 2021(e)an, 06:47(e)tan\nOrriaren azken aldaketa: 13 otsaila 2021, 06:47.


Zabalik dago Udaleku Irekietan eta Gauero Udan ekimenean izena emateko epea — Ametx.eus\nHemen zaude: Hasiera › Albisteak › Zabalik dago Udaleku Irekietan eta Gauero Udan ekimenean izena emateko epea\nUdaleku Irekiak 4 eta 11 urte bitarteko neska-mutilei daude zuzenduta eta aurten lau txanda izango dira aukeran, ekaina eta uztaila bitartean. Gauero Udan ekimena 11 eta 15 urte bitarteko gaztetxoei dago zuzenduta eta txanda bakarra izango da, bederatzi egunekoa, ekainaren 27tik uztailaren 8ra. Bi ekimenetarako izen emateak apirilaren 25etik maiatzaren 11ra egongo dira zabalik.\nUdako oporraldia gerturatzen ari den heinean, Amorebieta-Etxanoko Udalak zabaldu du ume eta gaztetxoentzako antolatutako bi aisialdi zerbitzuetan izena emateko epea: Udaleku Irekiak eta Gauero Udan.\nUdaleku Irekiak antolatu ditu Udalak 4 eta 11 urte bitarteko umeei zuzenduta, hau da, 2011 eta 2018 urte artean jaiotakoei. Lau txanda edo aste izango dira aukeran:\nAstea: ekainaren 27tik uztailaren 1era\nAstea: uztailaren 5etik 8ra\nAstea: uztailaren 11tik 15era\nAstea: uztailaren 18tik 22ra.\nOrdutegiari dagokionean ere, bi aukera izango dira: A txanda, 09:00etatik 13:00etara eta B txanda, 09:00etatik 15:00etara (jantokia barne). Behar duenak zaintza zerbitzua ere izango du aukeran goizeko 08:00etatik 09:00etara. Udalak jakinarazi du, orokorrean ordutegia hau izango bada ere, gorabeherak egon daitezkeela irteeren edo programaren barruan egingo diren ekintza ezberdinen arabera.\nPrezioari dagokionean, astearen eta txandaren araberakoa izango da: 1go, 3. eta 4. astearen barruan A txanda aukeratzen dutenek 40 euro ordaindu beharko dituzte; B txanda aukeratzen dutenek berriz, 75 euro. Aldiz, 2. astea aukeratzen dutenek, egun bat gutxiago denez, 32 euro ordaindu beharko dituzte A txandarengatik eta 60 euro B txandarengatik (deskontuak izan daitezke, prezio ordenantzaren arabera).\nUdalekuak Larrea ikastetxeko egoitzan edo Udal kirol eta kultura egoitzetan garatuko dira, programaren arabera. Informazio batzarra ekainean izango da, eta bertan emango dira xehetasun guztiak: programa, ekintzak, irteerak…\nUdalak jakinarazi du Udaleku Irekietan beharrizan bereziak dituzten umeentzat 6 plaza gordeko direla; izen emateak plaza kopurua baino gehiago izanez gero, zozketa bidez esleituko dira. Minusbaliotasun psikikoa duten umeei 2 urteko marjina emango zaie udalekuetan parte hartu ahal izateko.\n11 eta 15 urte bitarteko gaztetxoei zuzendutako ekimena da Gauero Udan, hau da, 2007 eta 2010 urte bitartean jaiotakoei. Txanda bakarra izango da aurten, bederatzi egunekoa, ekainaren 27tik uztailaren 8ra bitartekoa. Ordutegiari dagokionean, 09:00etatik 14:00etara bitartekoa izango da, nahiz eta bederatzi eguenetatik gutxienez bostetan luzatu egin daitekeen ekintza ezberdinak direla eta.\nGauero Udan ekimenaren prezioa 90 euroko izango da (deskontuak izan daitezke, prezio ordenantzaren arabera). Amorebieta-Etxanon gauzatuko diren ekintza gehienak Zelaietan eta Udal kirol eta kultura egoitzetan garatuko dira; kanpoan egiten direnak programaren araberako lekuetan izango dira. Udalak gogoratu du igeri egiten jakitea ezinbesteko baldintza dela.\nIzena emateko epea apirilaren 25etatik maiatzaren 11ra egongo da zabalik, bi egunak barne, Gazte Informazio bulegoan. Ordutegia: astelehenetik ostiralera, 11:00-13:00 eta 17:00-20:00. Izena banaka zein taldeka eman ahal izango da; taldeak gehienez hiru pertsonak izan ahal izango dira. Izena emateko beharrezkoa izango da Ametx txartela, Ume txartela, Gaztxoko txartela edo Gazte karneta aktibatuta izatea.\nOnartuen zerrendan lehentasuna izango dute Amorebieta-Etxanon erroldatuek; izen-emate kopurua eskainitako plaza kopurua baino handiagoa izango balitz, kanpoko biztanleak azkenak izango dira zerrendan. Udalak gogoratu du plazak mugatuak direla, eta matrikulazio asko egonez gero plazak zozketa bidez esleituko direla maiatzaren 13an. Taldeen kasuan, zozketa egiterako orduan eskaera bakartzat hartuko dira, nahiz eta horrek ez duen ziurtatzen pertsona horiek ekintza guztietan talde berdinean egongo direnik. Zozketa egin ostean, plazen esleipena SMS bidez jakinaraziko da.\nOrdaintzeko epea maiatzaren 16tik 31ra egongo da zabalik, eta epearen barruan ez ordaintzeak plaza galtzea dakar. Itzulketen kasuan, bi kasu bakarrik izango dira kontuan behin izen-ematea bukatuta: gaixotasun edo istripu larri bat dagoen kasuetan (mediku ziurtagiria) edo ustekabeak edo beharrizan larriak suertatuz gero, beti ere justifikatuta. Behin udalekuak hasita, kuotaren dirua proportzionalki itzuliko da justifikatutako arazo larriren bat gertatzen bada.


Zegokienen %77k jaso du Eskoriatzan sistema berrirako materiala - Eskoriatza - Goiena.eus\nZegokienen %77k jaso du Eskoriatzan sistema berrirako materiala\nJagoba Domingo 2013-11-02 15:49\nKomertzio eta erakundeei dagokienez, berriz, edo materiala jaso edo sistema berrira moldatzeko Hondakinen Bulegoarekin kontaktuan jarri denek egin zutela jakinarazi dute. Bulegoak eta Udalak "oso positiboki" baloratu dute kopurua. Bestetik, sistema berriaren gaineko formazio saioak egingo dituzte datozen egunetan.\nAstelehenean da martxan hastekoa herriko zenbait auzotan proba modura jarriko den hondakinak batzeko sistema berria, eta honen gainean informazio zehatzagoa emateko ordubeteko formazio saioak egingo dituzte Ibarraundin: azaroaren 6an eta 8an 11:00etan, eta hilaren 12an 18:00etan. Asteotan sortu daitezkeen "zalantza edo arazoak" argitzeko Ibarraundin bertan dagoen Hondakinen Kudeaketa Bulegora jotzera dei egin dute.\nBestalde, Hondakinen Kudeaketa Bulegotik jakinarazi dute zegokien etxebizitzen %77k jaso zituztela sistema berrirako ontziak eta materiala aurreko astean horretarako jarritako egunetan. Komertzio eta erakundeei dagokienez, berriz, edo materiala jaso edo sistema berrira moldatzeko Hondakinen Bulegoarekin kontaktuan jarri denek egin zutela jakinarazi dute. Bulegoak eta Udalak "oso positiboki" baloratu dute kopurua. Jaso ez zituztenek Ibarraunditik pasa behar dutela adierazi dute –astelehenetik egubakoitzera; egubakoitzean goizez bakarrik–.\nBestalde, proba pilotoa aztertu eta hobekuntzak proposatzeko, jarraipen batzorde bat sortuko da herrian; bertan izango dira udaletxeko ordezkariak eta teknikariak, eta sistema berrian parte hartuko duten herritarrak ere gonbidatuta daudela adierazi dute bulegotik. Hondakinen Kudeaketa Bulegoarekin kontaktuan jarri behar da parte hartzeko. Abendu hasierarako egingo da jarraipen batzordearen lehenengo deialdia.\nAzkenik kaleko garbiketaren nondik norakoen berri ere eman dute: "Parke eta kaleetan jarri diren zaborrontzi berriak gaika jasotzen dira egun ezberdinetan; hau da, egun bakoitzean hondakin mota bakarra eta errefusa jasotzen da. Dena den, jasotzaileak nahastutako hondakinak ikusten baditu gaikako ontzi batean, orduan errefusararekin nahasten du". Hondakinen inguruko zalantzetarako bulegoarekin harremanetanjartzera dei egin dute.


Altzak ez du bihotzik: Mika erasotzailea\nUdaberriarekin etorri dira gure teilatuetara mota guztietako txoriak. Txolarreak urte guztian ikus dezakegu, baina orain duela bi hilabete edo itzuli ziren enarak. Zozoek ere badakite, orain, nola igaro behar dute hila hotzak gure artean, zozoak txori azkarrak direlako.\nGure Euskal Herrian, agian, ez sarritan, bainan hegoaldean aurki dezakegu Mikak edo Lapurtxoriak. Izen honekin argi eta garbi ulertu daiteke ze motako txoriak diren beleen familiko ale hauek. Xuri ta beltzez jantziak, mikek maltzurkeriak egiten igarotzen dituzte egunak. Txori harrapariak direnez, beste txori txikien erasotzaileak.\nLapurtxoria, beleen familikoa\nBeste egunean kriston iskanbila aditu nuen, baziren zozo batzuk txioka larriki. Teilatu ganean mika batek zozoen kabian sartzen eta hortik txito gaixo bat hartzen. Zozoak garraxika, eta mikak bere mokoarekin txitoa hiltzen jateko.\nHorrela bukatu zen. Mikak txito hila zeraman mokoan jateko asmoarekin eta hasi zen hegan beste lekura joateko, ta zozo gaixoek atzean ezer egin gabe.\nBizi gogorra guretzat kalteberak garela ta.\nPublicado por Ekhieder en 12:14\nEz dela gauza bera


LIBEN SVAART ARTISTAREN 'ERRE SUA IZAN ARTE' ERAKUSKETA BILBON — Gaztezulo\nLIBEN SVAART ARTISTAREN 'ERRE SUA IZAN ARTE' ERAKUSKETA BILBON Adimen artifiziala eta harekiko elkarrizketa du ardatz erakusketak, eta komunikazioaren eta teknologiaren inguruan hausnarketa egitera gonbidatzen du. https://www.gaztezulo.eus/albisteak/liben-svaart-artistaren-erre-sua-izan-arte-erakusketa-bilbon https://www.gaztezulo.eus/albisteak/liben-svaart-artistaren-erre-sua-izan-arte-erakusketa-bilbon/@@download/image/fuego.beta-Liben-Svaart-FASE-2-_-BilbaoArte-083.jpg\nAdimen artifiziala eta harekiko elkarrizketa du ardatz erakusketak, eta komunikazioaren eta teknologiaren inguruan hausnarketa egitera gonbidatzen du.\nBilbaoArte Fundazioak 2021ean beka jaso zuen Liben Svaart artistaren Erre sua izan arte erakusketa inauguratu zuen ostiralean Urazurrutia Aretoan. Ateak Zabalik 2021 jardunaldietan fuego.beta aurkeztu ondoren, erakusketa honek fuego hartzen du, "jendearen aurrean adimen artifizial elkarrizketa gisa aurkezten dena, giza ohiturei buruz gehiago ikasteko jakin-mina sentitzen duena". Publikoa fuego-rekin hitz egitera gonbidatzen da, hitz berriak irakastera, kontzeptuak ulertzen laguntzera.\nErakusketa honetako diziplina nagusia performancea edo ekintza-artea da, oraingo honetan komunikazioa, teknologia eta horien tresnei buruzko hausnarketa egiteko balio duena. Horretarako, fuego, Siri edo Alexa gogorarazten duen adimen artifiziala aurkezten du, "gorputzaren iragazkitik machine learning kontzeptua pasatzen duena, ordenagailuei datu masiboetan patroiak identifikatzeko eta iragarpenak egiteko gaitasuna ematen dien diziplina".\nSaioa Olmok, Libenen mentore eta erakusketa-proposamenarekin batera doan katalogoaren sarrerako testuaren egileak, fuego “poetikoki transhumanoa” den izaki gisa deskribatzen du. Pertsonaia horrek teknologikoki gogorra denaren "zer" (machine learning, adimen artifizialak, algoritmoak eta laguntzaile iragarleak) eta teknologikoki biguna denaren "nola" (elkarrizketa-portaeraren inguruko dinamika performatiboak) nahasten ditu.\nPublikoa giza ordenagailu hibrido honekin hitz egitera animatu nahi du, hitz berriak irakastera eta kontzeptuak ulertzen laguntzera. Artistak, nolabait, ikusleari makina bitxi batek egingo lukeen bezala pentsatzeko iradokitzen dio. Svaarten arabera, Erre sua izan arte izenburuak mundua beste ikuspuntu batetik ikusteko gonbita dakar, egoera batetik bestera aldatzea.\nPublikoak, erakusketara joaten den bakoitzean, dagoen egunari eta denboraren igarotzeari buruzko erreferentzia bat aurkituko du, baina baita interakzio bakoitzarekin zerbait berria ikasten duen adimen artifiziala ere. Horrela, erakusketa espazio bizi eta aldakorra bihurtzen da, osatzen duten elementuak aldatzen ez badira ere.\nLiben Svaart (Leioa, 1994) soinu eta performer artista da, musikari autodidaktaz gain. EHUn Arte Garaikide, Teknologiko eta Performatiboko Masterrean graduatu zen, eta bertan garatu zuen Saioa Olmoren tutoretzapeko fuego, proiektu honen aurrekaria. Ikus-entzunezkoen eta performatiboen arloan lan egiten du, sentsibilitatetik eta inframince-tik. Pasioaren eta kalkulatutakoaren arteko oreka aurkitzen du, bai animazio-piezetan, bai ekintzetan. Bere prozesuak soinuaren bidez gidatzen ditu, eta horrek garrantzi handia du bere proiektuetan.\nErakusketa astelehenetik ostiralera bisitatu ahal izango da 17:30etatik 20:30etara otsailaren 18ra arte. Gainera, erakusketa performatibo hau astelehen, asteazken eta ostiralero aktibatuko da, eta fuego ez dagoenean, aurreko eguneko ekintza proiektatuko da. Sarrera doakoa izango da, eta sartzeko txertaketa-ziurtagiria (Covid pasaportea) aurkeztu beharko da. Maskara erabiltzea ere nahitaezkoa izango da.


Eskatzailea: Eólica Pestriz, S.L.\nXedea: jendaurrean jartzea proiektua eta ingurumen eraginaren azterketa, honako helburu hauekin: ingurumen eraginaren ebaluazio arrunta tramitatzeko prozedura abiaraztea eta aurretiazko administrazio baimena, eraikitzeko administrazio baimena eta onura publikoa deklaratzea lortzea.\nInstalazioen deskribapena: “Pestriz” parke eolikoa eta bertatik energia eramateko azpiegiturak (“Pestriz” linea elektrikoa, 66 kV-ekoa, eta 30/66 kV-eko azpiestazioa), Buñuelgo udal-mugartean..\nProiektua baimentzeko eskumena duen organoa: Industriaren, Energiaren eta S3 Proiektu Estrategikoen Zuzendaritza Nagusia.\nEpeak: “30 egun, NAOn argitaratzen denetik biharamunetik hasita.”\nEkarpenak aurkezteko aurreikusitako epea 2020ko otsailaren 11tik martxoaren 25era artekoa zen. 2020ko martxoaren 16an ezarritako alarma-egoeraren ondorioz, epe horren zenbaketa eten egin da.\nEkainaren 1etik epe administratiboak berriro zenbatzen hasiko dira. Ekarpenak aurkezteko epea 2020ko ekainaren 9an amaituko da.\nInteresdun guztiek alegazioak egin ditzakete:\n-Nafarroako Gobernuko Erregistro Orokor Elektronikoaren bidez, Energiaren, Meatzaritzaren eta Industria Segurtasunaren Zerbitzuari zuzenduta,\n-Zerbitzu horretara joanda (Tomás Caballero parkea 1, 31005 Iruña)\nAlegazioak aurkezteko azken eguna: 2020ko ekainaren 9a.\n28. NAO - 2020ko otsailaren 11a\n1.-Ingurumen eraginaren azterlana\n2.-Parke eolikoaren proiektua\n3.-Azpiestazio elektrikoaren proiektua\n4.-Linea elektrikoaren proiektua\n5.-Ukitutako ondasunen eta eskubideen zerrenda\n6.-Proiektu Tekniko Administratiboa\n7.- Ingurumenaren eraginaren azterlanaren planoak\n8.- Ingurumen-inpaktuaren azterketaren espazioaren erabilera\nProiektua jendaurrean paratzea, ingurumen ukipenetarako baimenaren araubidearen mende (abenduaren 28ko 93/2006 Foru Dekretuaren 35.2 artikulua; dekretu horrek onetsi zuen Ingurumena Babesteko Esku-hartzeari buruzko martxoaren 22ko 4/2005 Foru Legea garatzeko Erregelamendua)\nProiektua jendaurrean edukiko da, 30 egunez, NAOn argitaratzen denetik hasita.\nEkarpenak aurkezteko aurreikusitako epea 2020ko otsailaren 24tik apirilaren 7ra artekoa zen. 2020ko martxoaren 16an ezarritako alarma-egoeraren ondorioz, epe horren zenbaketa eten egin da.\nEkainaren 1etik epe administratiboak berriro zenbatzen hasiko dira. Ekarpenak aurkezteko epea 2020ko ekainaren 23an amaituko da.\nProiektuari honela eginen zaizkio ekarpenak\n•Posta elektronikoaren bidez: seccion.evaluacion.ambiental@navarra.es\n• Eskabide orokorra aurkeztuz, Departamentuaren egoitzan (González Tablas kalea 9),\n• Landa Garapeneko eta Ingurumeneko departamentuaren arlorreko bulegoetan\n• Nafarroako Gobernuaren edozein bulegotan\n• Erregistro orokor elektronikoaren bidez.\n37. NAO - 2020ko otsailaren 24koa\nHidrokarburoen Sektoreari buruzko urriaren 7ko 34/1998 Legean ezarritako ondorioetarako, jendaurrean jartzen da Nedgia Navarra SAren eskaera hau:\nUrteko baimen bateratua, 2020an honako udalerri eta herrigune hauetan gas naturala hodi bidez banatzen duten instalazioetarako:\nAblitas, Oibar, Allo, Altsasu, Andosilla, Antsoain, Oltza Zendea (Arazuri eta Ororbia), Agoitz, Aranguren (Mutiloa eta Taxoare), Arbizu, Arguedas, Arroitz, Artaxoa, Aiegi, Azagra, Bakaiku, Barañain, Barillas, Baztan, Bera, Berbintzana, Beriain, Berriobeiti (Aitzoain), Berriozar, Bertizarana, Buñuel, Burlata, Cabanillas, Cadreita, Caparroso, Cárcar, Zarrakaztelu, Cascante, Kaseda, Castejón, Cintruénigo, Zizur (Zizur Txikia eta Gazolatz), Galar (Cordovilla), Corella, Cortes, Doneztebe, Elgorriaga, Noain (Elortzibar) (Elortz, Noain, Torres, Imarkoain eta Zulueta), Lizarra, Esteribar, Etxarri Aranatz, Ezkabarte (Arre), Faltzes, Fitero, Fontellas, Funes, Fustiñana, Eguesibar (Gorraitz eta Olatz), Goizueta, Uharte, Igantzi, Irurtzun, Ituren, Iturmendi, Lakuntza, Larraga, Leitza, Lekunberri, Lerin, Lesaka, Ledea, Lodosa, Los Arcos, Irunberri, Martzilla, Mélida, Mendabia, Milagro, Miranda Arga, Monteagudo, Murchante, Murillo el Fruto, Obanos, Olazti, Erriberri, Orkoien, Oteitza, Iruña, Azkoien, Gares, Murillo el Cuende (Arrada), Ribaforada, San Adrián, Zangoza, Santakara, Sartaguda, Sesma, Sunbilla, Tafalla, Tiebas Muru-Artederreta, Tutera, Tulebras, Uharte Arakil, Urdiain, Valtierra, Viana, Alesbes, Villatuerta, Atarrabia, Ziordia, Zizur Nagusia, Itza (Zuasti)\nHa sido expuesto a información pública del 10 de diciembre de 2019 hasta xx de enero de 2020.\nHidrokarburoen Sektoreari buruzko urriaren 7ko 34/1998 Legean ezarritako ondorioetarako, jendaurrean jarri da Gas Natural Redes GLP SAren eskaera hau:\n2020. urteko baimen bateratua, honako udalerri eta herrigune hauetan petrolio-gas likidotua hodi bidez banatzen duten instalazioetarako:\nAbaurregaina, Añorbe, Arakil, Aranguren, Arantza, Artzibar, Auritz, Baztan, Beintza-Labaien, Bera, Bertizarana, Zirauki, Zizur, Donamaria, Erroibar, Esteribar, Etxalar, Galipentzu, Garralda, Goizueta, Gorza, Lapoblación, Mañeru, Mendigorria, Orotz-Betelu, San Martin Unx, Sartze, Sunbilla.\nJendeaurrean ikusgai egon zen 2020ko urtarrilaren 25etik otsailaren 25era\n14/2018 Foru Legeak ezarritako Hondakinen funtsa arautzea.\n8/2019 Foru Agindua, 2019ko irailaren 2koa, Landa Garapeneko eta Ingurumeneko kontseilariak emana\nJendeaurrean ikusgai egon zen 2020ko urtarrilaren 10etik 31ra\nNafarroako Gobernuko Gobernu Irekiaren eta Herritarrentzako Arretaren Zerbitzuak gure erkidegoko administrazio publikoek eta beste erakunde publiko eta pribatu batzuek urtero egiten dituzten herritarren partaidetzako jarduerak bildu nahi ditu.\nBiltzen den informazioa zerbitzu honek Nafarroako Herritarren Partaidetza Sustatzeko 2016-2019 Planean ezarritakoa betez egin behar duen urteko memoriaren parte izanen da.\nHorregatik guztiagatik, zure erakundeak 2019an partaidetza jardueraren bat garatu badu, laguntza eskatzen dizugu jarraian eskatzen den informazioa eman dezazun.\nRead more about Herritarren parte-hartzeak Nafarroan duen egoera\nSarbide kodea *\nMesedez, sartu inkesta erantzuteko eman zaizun kodea.